9. การจัดการ

9.1 โครงสร้างการจัดการ

คณะกรรมการ

โครงสร้างกรรมการบริษัทฯ ประกอบด้วย คณะกรรมการบริษัท คณะกรรมการบริหาร
และคณะกรรมการชุดย่อย 2 คณะ ได้แก่ คณะกรรมการตรวจสอบ
และคณะกรรมการสรรหาและกำหนดค่าตอบแทน

1. คณะกรรมการบริษัท

  ณ วันที่ 1 มีนาคม 2550 คณะกรรมการบริษัท ประกอบด้วย

  1. นายรัฐ กิตติเวชโอสถ ประธานกรรมการ
  (กรรมการอิสระ*)(ได้รับแต่งตั้งเป็นประธานกรรมการแทน ดร.ชัยวัฒน์ วิบูลย์สวัสดิ์ เมื่อวันที่ 1
  มีนาคม 2550)

  2. นางสาวยิ่งลักษณ์ ชินวัตร กรรมการ / ประธานกรรมการบริหาร /

  กรรมการผู้มีอำนาจลงนามผูกพันบริษัท

  (รักษาการกรรมการผู้อำนวยการและ

  รักษาการผู้อำนวยการอาวุโสสำนักพัฒนาธุรกิจ)

  3. นางเพ็ญโสม ดามาพงศ์ กรรมการ / กรรมการบริหาร /

  กรรมการคณะกรรมการสรรหา

  และกำหนดค่าตอบแทน /

  กรรมการผู้มีอำนาจลงนามผูกพันบริษัท

  4. นายณัฏฐ์พัฒน์ เอื้อใจ กรรมการ / กรรมการบริหาร

  (กรรมการอิสระ)

  5. นายชานนท์ โชติวิจิตร กรรมการ / กรรมการตรวจสอบ /

  ประธานคณะกรรมการสรรหาและ

  กำหนดค่าตอบแทน (กรรมการอิสระ)

  6. นายคุโณดม ธรรมาภรณ์พิลาศ กรรมการ / ประธานกรรมการตรวจสอบ /

  กรรมการคณะกรรมการสรรหาและ

  กำหนดค่าตอบแทน (กรรมการอิสระ)

  7. นายประเสริฐ สัมนาวงศ์ กรรมการ / กรรมการตรวจสอบ

  (กรรมการอิสระ)

กรรมการผู้มีอำนาจลงนามผูกพันบริษัทฯ ได้แก่ นางสาวยิ่งลักษณ์ ชินวัตร ลงลายมือชื่อร่วมกับ
นางเพ็ญโสม ดามาพงศ์ และประทับตราสำคัญของบริษัทฯ

เลขานุการคณะกรรมการบริษัท ได้แก่ นางสาวยิ่งลักษณ์ ชินวัตร
(ในฐานะรักษาการกรรมการผู้อำนวยการ)

ผู้ช่วยเลขานุการคณะกรรมการบริษัท ได้แก่ นายสมบูรณ์ คุปติมนัส

* กรรมการอิสระ หมายถึง
กรรมการที่สามารถแสดงความเห็นหรือรายงานข้อเสนอแนะได้อย่างเสรีตามภารกิจที่ได้มอบหมาย
เช่น การทำหน้าที่เป็นประธานกรรมการ กรรมการตรวจสอบ
กรรมการสรรหาและกำหนดค่าตอบแทน โดยต้องไม่คำนึงถึงผลประโยชน์ใดๆ
ที่เกี่ยวกับทรัพย์สินหรือตำแหน่งหน้าที่ และไม่ตกอยู่ภายใต้อิทธิพลของบุคคลหรือกลุ่มบุคคลใด
รวมถึงไม่มีสถานการณ์ใด ๆ ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ทั้งนี้ ผู้ที่จะทำหน้าที่เป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระตาม

ที่ตลาดหลักทรัพย์แห่งประเทศไทยกำหนดไว้ ดังต่อไปนี้

1)  ถือหุ้นไม่เกินร้อยละ 4 ของทุนชำระแล้วของบริษัท บริษัทในเครือ บริษัทร่วม บริษัทที่เกี่ยวข้อง

2)  เป็นกรรมการที่ไม่มีส่วนร่วมในการบริหารงาน ไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่

3)  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัท
    บริษัทในเครือ บริษัทร่วม บริษัทที่เกี่ยวข้อง

4)  ไม่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่

5)  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

บทบาทและหน้าที่ความรับผิดชอบของคณะกรรมการบริษัท

  1. ต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทฯตลอดจนมติที่ประชุมผู้ถือหุ้น
  เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
  เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่น ๆ กำหนด เป็นต้น

  2. กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

  3. กำหนดนโยบาย และทิศทางการดำเนินงานของบริษัทฯ
  และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

  4. พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
  อำนาจการบริหารและรายการอื่นใดที่กฎหมายกำหนด

  5. ประเมินผลการปฏิบัติงานและกำหนดค่าตอบแทนของฝ่ายบริหาร

  6. รับผิดชอบต่อผลประกอบการและการปฏิบัติงานของฝ่ายบริหาร
  โดยให้มีความตั้งใจและความระมัดระวังในการปฏิบัติงาน

  7. จัดให้มีระบบบัญชี การรายงานทางการเงินและการสอบบัญชีที่เชื่อถือได้
  รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
  การบริหารการจัดการความเสี่ยง การรายงานทางการเงิน และการติดตามผล

  8. ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

  9. กำกับดูแลกิจการให้มีการปฏิบัติงานอย่างมีจริยธรรม

  10. รายงานความรับผิดชอบของคณะกรรมการบริษัทในการจัดทำรายงานทางการเงิน โดยแสดง
  ควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ ตาม
  นโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ ภายใต้การควบคุมของ
    คณะกรรมการหรืออาจมอบอำนาจเพื่อให้บุคคลดังกล่าวมีอำนาจ ตามที่คณะกรรมการเห็น
    สมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้น ๆ ได้

ทั้งนี้ คณะกรรมการบริษัท
ได้มอบหมายให้คณะกรรมการบริหารให้มีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหารซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

การสรรหาและถอดถอนกรรมการบริษัท

บริษัทฯ ได้กำหนดหลักเกณฑ์คุณสมบัติของกรรมการบริษัทไว้ ดังต่อไปนี้

1.  เป็นบุคคลที่มีความรู้ ความสามารถ ที่เกี่ยวข้องกับธุรกิจของบริษัท
    และพร้อมจะอุทิศเวลาในการปฏิบัติหน้าที่ให้กับบริษัทอย่างเต็มที่

2.  เป็นบุคคลที่ไม่มีลักษณะต้องห้ามตามพระราชบัญญัติบริษัทมหาชนจำกัด พ.ศ.2535
    พระราชบัญญัติหลักทรัพย์และตลาดหลักทรัพย์ พ.ศ.2535
    และหลักการกำกับดูแลกิจการที่ดีของบริษัทจดทะเบียน

3.  กรรมการบริษัทสามารถดำรงตำแหน่งกรรมการได้ไม่เกิน 5 บริษัท
    นับรวมทั้งบริษัทจดทะเบียนและบริษัทที่ไม่ได้จดทะเบียนในตลาดหลักทรัพย์แห่งประเทศไทย

คณะกรรมการบริษัทจะรับผิดชอบในการสรรหากรรมการใหม่ที่มีคุณสมบัติและประสบการณ์ที่เหมาะสม
โดยกรรมการผู้นั้นต้องมีเวลาอย่างเพียงพอที่จะอุทิศความรู้ ความสามารถ ปฏิบัติหน้าที่ให้แก่บริษัทฯ
ทั้งนี้ คณะกรรมการบริษัทได้มอบหมายให้คณะกรรมการสรรหาและกำหนดค่าตอบแทน
ทำหน้าที่ในการสรรหากรรมการ เพื่อเสนอให้คณะกรรมการบริษัทอนุมัติ
และ/หรือเสนอขออนุมัติแต่งตั้งต่อที่ประชุมผู้ถือหุ้น
ตามหลักเกณฑ์และวิธีการที่กำหนดอยู่ในข้อบังคับของบริษัทฯ โดยมีสาระสำคัญดังนี้

  1. ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
  3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน
  1 ใน 3 โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
  ให้ใช้วิธีจับฉลากกันว่าผู้ใดจะออก ส่วนปีหลัง ๆ ต่อไป
  ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
  และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

  2.
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
  3 ใน 4 ของกรรมการที่เหลืออยู่
  เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
  พระราชบัญญัติบริษัทมหาชนจำกัด พ.ศ. 2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

  3. ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

  3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1
  เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

  3.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ลักษณะรายการที่ได้รับมอบอำนาจ และวงเงินที่สามารถอนุมัติแต่ละรายการของคณะกรรมการบริษัท
/ คณะกรรมการบริหาร /

ประธานกรรมการบริหาร / กรรมการผู้อำนวยการ / ผู้ช่วยกรรมการผู้อำนวยการ /
ผู้อำนวยการอาวุโส และผู้อำนวยการฝ่าย

+------------------+------+------+-------+------+------+------+-----+
| ประเภท           | คณ   | คณะ  | ประ   | กรรม | ผู้ช่วย | ผู้อ   | ผู้อำ |
|                  | ะกรร | กรรม | ธานกร | การผ | กรรม | ำนวย | นวย |
|                  | มการ | การบ | รมการ | ู้อำนว | การผ | การอ | การ |
|                  | บริษัท | ริหาร | บริหาร | ยการ | ู้อำนว | าวุโส | ฝ่าย |
|                  |      |      |       |      | ยการ |      |     |
|                  | (    | (    | (บาท) | (    |      | (    | (บ  |
|                  | บาท) | บาท) |       | บาท) | (    | บาท) | าท) |
|                  |      |      |       |      | บาท) |      |     |
+------------------+------+------+-------+------+------+------+-----+
| 1. งบลงทุน        | ไม่จ  | 500  | 1     | 50   | 5    | 2    | 1,0 |
| (Capital         | ำกัด* | ,000 | 00,00 | ,000 | ,000 | ,000 | 00, |
| Investment)      |      | ,000 | 0,000 | ,000 | ,000 | ,000 | 000 |
|                  | ไม่จ  |      |       |      |      |      |     |
| 1.1 มีงบประมาณ    | ำกัด* | 500  | 20,00 | 10   | 1    | -    | -   |
|                  |      | ,000 | 0,000 | ,000 | ,000 |      |     |
| 1.2 ไม่มีงบประมาณ  | ไม่จ  | ,000 |       | ,000 | ,000 | 100  | 50, |
|                  | ำกัด* |      | 10,00 |      |      | ,000 | 000 |
| 2. สินทรัพย์ถาวร    |      | 50   | 0,000 | 5    | 500  |      |     |
| (Fixed Assets)   | ไม่จ  | ,000 |       | ,000 | ,000 | 10   | 5,  |
|                  | ำกัด* | ,000 | 2,00  | ,000 |      | ,000 | 000 |
| 2.1 มีงบประมาณ    |      |      | 0,000 |      | 100  |      |     |
|                  | ไม่จ  | 50   |       | 1    | ,000 | 200  | 1   |
| 2.2 ไม่มีงบประมาณ  | ำกัด* | ,000 | 10,00 | ,000 |      | ,000 | 00, |
|                  |      | ,000 | 0,000 | ,000 | 2    |      | 000 |
| 3. สินค้าคงคลัง     | ไม่จ  |      |       |      | ,000 | 1    |     |
| (Inventories)    | ำกัด* | 50   | 20,00 | 5    | ,000 | ,000 | 2   |
|                  |      | ,000 | 0,000 | ,000 |      | ,000 | 00, |
| 4. ต้นทุน /        | ไม่จ  | ,000 |       | ,000 | 2    |      | 000 |
| ค่าใช้จ่าย (Cost /  | ำกัด* |      | 1,00  |      | ,000 | 20   |     |
| Expenses)        |      | 50   | 0,000 | 10   | ,000 | ,000 | 10, |
|                  | ไม่จ  | ,000 |       | ,000 |      |      | 000 |
| 4.1 ต้นทุน         | ำกัด* | ,000 | 20,00 | ,000 | 100  | 500  |     |
|                  |      |      | 0,000 |      | ,000 | ,000 | 2   |
| 4.2              | ไม่จ  | 5    |       | 500  |      |      | 00, |
| ค่าใ              | ำกัด* | ,000 | 10,00 | ,000 | 2    | 100  | 000 |
| ช้จ่ายเกี่ยวกับพนักงาน |      | ,000 | 0,000 |      | ,000 | ,000 |     |
|                  | ไม่จ  |      |       | 10   | ,000 |      | 50, |
| 4.3              | ำกัด* | 50   | 1,00  | ,000 |      | 10   | 000 |
| ค่าใช้จ่าย          |      | ,000 | 0,000 | ,000 | 500  | ,000 |     |
| การตลาดและการขาย | ไม่จ  | ,000 |       |      | ,000 |      | 5,  |
|                  | ำกัด* |      | 5,00  | 5    |      | 50   | 000 |
| 4.3.1            |      | 20   | 0,000 | ,000 | 50   | ,000 |     |
| ค                | ไม่จ  | ,000 |       | ,000 | ,000 |      | 20, |
| ่าโฆษณาประชาสัมพันธ์ | ำกัด* | ,000 | 5,00  |      |      | 100  | 000 |
|                  |      |      | 0,000 | 500  | 200  | ,000 |     |
| และส่งเสริมการขาย  | ไม่จ  | 5    |       | ,000 | ,000 |      | 50, |
|                  | ำกัด* | ,000 | 5,00  |      |      | 50   | 000 |
| 4.3.2            |      | ,000 | 0,000 | 1    | 200  | ,000 |     |
| ค่าใช้จ่ายกา        |      |      |       | ,000 | ,000 |      | 20, |
| รตลาดและการขายอื่น |      | 10   |       | ,000 |      |      | 000 |
|                  |      | ,000 |       |      | 200  |      |     |
| นอกจากข้อ 4.3.1   |      | ,000 |       | 1    | ,000 |      |     |
|                  |      |      |       | ,000 |      |      |     |
| 4.4              |      | 10   |       | ,000 |      |      |     |
| ค                |      | ,000 |       |      |      |      |     |
| ่าใช้จ่ายในการบริหาร |      | ,000 |       | 1    |      |      |     |
| (Admin)          |      |      |       | ,000 |      |      |     |
|                  |      | 10   |       | ,000 |      |      |     |
| 4.4.1 ค่ารับรอง    |      | ,000 |       |      |      |      |     |
|                  |      | ,000 |       |      |      |      |     |
| 4.4.2            |      |      |       |      |      |      |     |
| ค่าใช้จ่ายใน        |      |      |       |      |      |      |     |
| การบริหารอื่นนอกจาก |      |      |       |      |      |      |     |
|                  |      |      |       |      |      |      |     |
| ข้อ 4.4.1         |      |      |       |      |      |      |     |
|                  |      |      |       |      |      |      |     |
| 4.5              |      |      |       |      |      |      |     |
| ค                |      |      |       |      |      |      |     |
| ่าใช้จ่ายเกี่ยวกับลูกค้า |      |      |       |      |      |      |     |
| (Operating)      |      |      |       |      |      |      |     |
|                  |      |      |       |      |      |      |     |
| 5. เงินยืมทดรอง    |      |      |       |      |      |      |     |
+------------------+------+------+-------+------+------+------+-----+

หมายเหตุ –
รายการที่เกี่ยวโยงกันจะปฏิบัติตามหลักเกณฑ์ที่คณะกรรมการกำกับหลักทรัพย์และตลาดหลักทรัพย์ได้กำหนดไว้

2. คณะกรรมการบริหาร

  ณ วันที่ 1 มีนาคม 2550 คณะกรรมการบริหาร ประกอบด้วย

  1. นางสาวยิ่งลักษณ์ ชินวัตร ประธานกรรมการบริหาร

  2. นายเพ็ญโสม ดามาพงศ์ กรรมการบริหาร

  3. นายณัฏฐ์พัฒน์ เอื้อใจ กรรมการบริหาร

บทบาทและหน้าที่ความรับผิดชอบของคณะกรรมการบริหาร ดังนี้

  1. กำหนดนโยบาย ทิศทาง กลยุทธ์
  และโครงสร้างการบริหารงานหลักในการดำเนินธุรกิจของบริษัทฯ
  ที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

  2. กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
  เพื่อเสนอให้คณะกรรมการบริษัทเห็นชอบ

  3. ตรวจสอบ ติดตามการดำเนินนโยบาย และแนวทางการบริหารงานด้านต่าง ๆ ของบริษัทฯ
  ที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

  4. ตรวจสอบติดตามผลการดำเนินงานของบริษัทฯที่กำหนดให้เป็นไปตามแผนธุรกิจที่ได้รับอนุมัติไว้

  5. พิจารณาโครงการลงทุนขนาดใหญ่ของบริษัทฯที่กำหนด

  6. ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
  ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
  เพื่อประโยชน์ในการดำเนินกิจการของบริษัทฯ ภายใต้อำนาจวงเงินที่ได้กำหนดไว้

  7. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

การแบ่งแยกบทบาทหน้าที่ของคณะกรรมการบริษัทออกจากทีมบริหาร

บริษัทฯ มีนโยบายในการแบ่งแยกหน้าที่ความรับผิดชอบของคณะกรรมการบริษัท
และทีมบริหารออกจากกันอย่างชัดเจน
โดยเฉพาะอย่างยิ่งประธานกรรมการและประธานกรรมการบริหารจะต้องไม่เป็นบุคคลเดียวกัน
เพื่อให้มีการถ่วงดุลอำนาจ โดยแยกหน้าที่การกำกับดูแลและการบริหารงานออกจากกันอย่างชัดเจน

  ประธานกรรมการบริษัท เป็นผู้รับผิดชอบในฐานะผู้นำของคณะกรรมการบริษัท
  นอกจากนี้ยังมีหน้าที่ในฐานะเป็นประธานการประชุมคณะกรรมการบริษัท และการประชุมผู้ถือหุ้น

  ประธานกรรมการบริหาร
  เป็นประธานเจ้าหน้าที่บริหารของบริษัทรับผิดชอบต่อคณะกรรมการบริษัทในการบริหารจัดการเพื่อให้บรรลุตามแผนที่วางไว้

3. คณะกรรมการตรวจสอบ

  ณ วันที่ 1 มีนาคม 2550 คณะกรรมการตรวจสอบ ประกอบด้วย

  1. นายคุโณดม ธรรมาภรณ์พิลาศ
  ประธานกรรมการตรวจสอบเป็นกรรมการอิสระและมีความรู้ด้านวิศวกรรมโครงสร้าง

  2. นายชานนท์ โชติวิจิตร กรรมการตรวจสอบเป็นกรรมการอิสระ
  และมีความรู้ด้านเศรษฐศาสตร์การเงิน

  3. นายประเสริฐ สัมนาวงศ์ กรรมการตรวจสอบเป็นกรรมการอิสระ

  และมีความรู้ด้านบัญชีการเงิน

เลขาคณะกรรมการตรวจสอบ ได้แก่ นายวิทยา ภาณุมาภรณ์ ผู้อำนวยการอาวุโส
สำนักตรวจสอบภายใน

  คณะกรรมการตรวจสอบจัดตั้งขึ้นเมื่อวันที่ 1 กันยายน 2546 โดยกำหนดคุณสมบัติ องค์ประกอบ
  ขอบเขตอำนาจหน้าที่ วาระการดำรงตำแหน่ง
  และการประชุมไว้ในกฎบัตรของคณะกรรมการตรวจสอบของบริษัท
  ซึ่งได้รับอนุมัติจากประธานกรรมการบริษัทเมื่อวันที่ 15 มีนาคม 2547
  เป็นไปตามกฎหมายหลักทรัพย์และตลาดหลักทรัพย์

คณะกรรมการตรวจสอบ มีหน้าที่กำกับดูแลการดำเนินงานของบริษัทฯ ให้เกิดความชัดเจนในด้านการบริหารงานด้วยความซื่อสัตย์ สุจริต ทั้งนี้ได้รับมอบหมายจากคณะกรรมการบริษัท ให้มีอำนาจหน้าที่ดังนี้

  1. สอบทานให้บริษัทฯมีรายงานทางการเงินที่ถูกต้องตามที่ควร
  ตามมาตรฐานบัญชีที่รับรองโดยทั่วไป และมีการเปิดเผยอย่างเพียงพอ

  2. สอบทานให้บริษัทฯมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล

  3. สอบทานให้บริษัทฯมีการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ฯ หรือกฎหมายอื่นใดที่เกี่ยวข้องกับธุรกิจของบริษัทฯ

  4. พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อยให้เป็นไปตามประกาศ
    ข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

  7. สอบทานให้บริษัทฯมีระบบการบริหารความเสี่ยง (Risk Management)
  ที่เหมาะสมและมีประสิทธิผล

  8. สอบทานและให้ความเห็นต่อแผนตรวจสอบภายใน
  การปฏิบัติงานของสำนักงานตรวจสอบภายใน และประสานงานกับผู้สอบบัญชี

  9. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  10. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปี

ละ 4 ครั้ง

  11. ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเชิญให้
  ฝ่ายจัดการ ผู้บริหาร หรือพนักงานของบริษัทฯ ที่เกี่ยวข้องมาให้ความเห็น ร่วมประชุม
  หรือส่งเอกสารที่เห็นว่าเกี่ยวข้องจำเป็น

  12. ให้มีอำนาจว่าจ้างที่ปรึกษา หรือบุคคลภายนอกตามระเบียบของบริษัทฯมาให้ความเห็น
  หรือคำปรึกษาในกรณีจำเป็น

  13. ปฏิบัติการอื่นใดตามที่คณะกรรมการบริษัทมอบหมาย
  ด้วยความเห็นชอบจากคณะกรรมการตรวจสอบ

คณะกรรมการตรวจสอบมีการประชุมอย่างสม่ำเสมออย่างน้อยปีละ 8
ครั้งและมีการรายงานต่อคณะกรรมการบริษัท
รวมทั้งมีการประชุมร่วมกับผู้ตรวจสอบบัญชีภายนอกและสำนักบัญชีในการสอบทานงบการเงินทุกไตรมาส
และบริษัทได้จัดให้มีการประเมินตนเองของคณะกรรมการตรวจสอบประจำปี
ซึ่งผลการประเมินตนเองสรุปการปฏิบัติงานในหน้าที่ของคณะกรรมการตรวจสอบได้ว่ามีการกำหนดและ/หรือดำเนินการต่างๆ
ในด้านความพร้อมของกรรมการ ขอบเขตหน้าที่ของคณะกรรมการ
และการประชุมคณะกรรมการโดยครบถ้วน

4. คณะกรรมการสรรหาและกำหนดค่าตอบแทน

  ณ วันที่ 1 มีนาคม 2550 คณะกรรมการสรรหาและกำหนดค่าตอบแทน ประกอบด้วย

  1. นายชานนท์ โชติวิจิตร ประธานคณะกรรมการสรรหาและ

  กำหนดค่าตอบแทน

  2. นางเพ็ญโสม ดามาพงศ์ กรรมการคณะกรรมการสรรหาและ

  กำหนดค่าตอบแทน

  3. นายคุโณดม ธรรมาภรณ์พิลาศ กรรมการคณะกรรมการสรรหาและ

  กำหนดค่าตอบแทน

บทบาทและหน้าที่ความรับผิดชอบของคณะกรรมการสรรหาและกำหนดค่าตอบแทน ดังนี้

  1. กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัท

  2.
  พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการเพื่อเสนอคณะกรรมการบริษัทพิจารณาอนุมัติ
  และ/หรือ เสนอขออนุมัติต่อที่ประชุมผู้ถือหุ้นแล้วแต่กรณี

  3.
  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลงรวมทั้งกำหนดหลักเกณฑ์ในการสรรหาผู้บริหารระดับสูง

  4. กำหนดค่าตอบแทนที่จำเป็นและเหมาะสม
  ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
  และผู้บริหารระดับสูงของบริษัทในแต่ละปี

  5.
  จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูง
  เพื่อเสนอให้คณะกรรมการบริษัทพิจารณาอนุมัติ และ/หรือ
  นำเสนอต่อที่ประชุมผู้ถือหุ้นอนุมัติตามแต่กรณี

  6.
  ให้คำชี้แจงตอบคำถามเกี่ยวกับค่าตอบแทนของคณะกรรมการบริษัทและผู้บริหารระดับสูงในที่ประชุมผู้ถือหุ้น

5. คณะผู้บริหาร

ณ วันที่ 1 มีนาคม 2550
บริษัทฯมีผู้บริหารตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ดังนี้

  1. นางสาวยิ่งลักษณ์ ชินวัตร ประธานกรรมการบริหาร (รักษาการกรรมการ

  ผู้อำนวยการ และรักษาการผู้อำนวยการอาวุโส

  สำนักพัฒนาธุรกิจ)

  2. นายพรชัย ศรีประเสริฐ ผู้ช่วยกรรมการผู้อำนวยการสายงานพัฒนา

  ทรัพย์สินแนวสูง (รักษาการผู้ช่วยกรรมการ

  ผู้อำนวยการสายงานพัฒนาทรัพย์สินแนวราบ)

  3. นายอรรถพล สฤษฎิพันธาวาทย์ ผู้ช่วยกรรมการผู้อำนวยการสายงานสนับสนุน

  4. นางสาวยุบล โล่ห์จินดารัตน์ ผู้อำนวยการฝ่ายการตลาดองค์กร

  5. นายวิทิต วิศาลพัฒนะสิน ผู้อำนวยการอาวุโสสำนักบัญชี

  6. นางปรารถนา แพทย์สมาน ผู้อำนวยการอาวุโสสำนักการเงิน

บทบาทและหน้าที่ความรับผิดชอบของคณะผู้บริหาร

1.  ดำเนินการตามนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจ ของบริษัทที่กำหนด
    ให้มีประสิทธิภาพและประสิทธิผล

2.  ดำเนินการจัดทำแผนธุรกิจ งบประมาณ และอำนาจการบริหารต่าง ๆ ของบริษัท
    เพื่อเสนอให้คณะกรรมการบริหารเห็นชอบ

3.  บริหารงานบริษัท ตามแผนงานหรืองบประมาณที่ได้รับอนุมัติจากคณะกรรมการบริหาร
    อย่างซื่อสัตย์ สุจริต และระมัดระวัง รักษาผลประโยชน์ของบริษัท และผู้ถือหุ้นอย่างดีที่สุด

4.  ติดตามผลการดำเนินงานของบริษัท ให้เป็นไปตามนโยบายแผนงาน และงบประมาณที่ได้รับ

5.  รายงานผลการดำเนินงานของบริษัทต่อที่ประชุมคณะกรรมการบริหารเป็นประจำอย่างน้อยเดือนละ
    1 ครั้ง

6.  ดำเนินการอื่น ๆ ตามที่คณะกรรมการบริหารมอบหมาย

7.  กำกับการบริหารงานทั่วไปตามที่กำหนดไว้ในระเบียบข้อบังคับของบริษัท

6. ผู้มีอำนาจควบคุม

ณ วันที่ 1 มีนาคม 2550 บริษัทฯ
มีผู้มีอำนาจควบคุมตามคำนิยามของคณะกรรมการกำกับหลักทรัพย์และตลาดหลักทรัพย์ที่เข้าข่ายลักษณะบุคคลที่มีสิทธิออกเสียงไม่ว่าโดยทางตรงหรือทางอ้อมเกินกว่าร้อยละ
25 ของจำนวนหุ้นที่มีสิทธิออกเสียงทั้งหมดของบริษัทจำนวน 3 ท่าน ดังนี้

1. นางสาวพินทองทา ชินวัตร ( 92,990,854 หุ้น )

2. นางสาวแพทองธาร ชินวัตร ( 92,990,854 หุ้น )

3. คุณหญิงพจมาน ชินวัตร ( 9,253,127 หุ้น )

การประเมินผลการปฏิบัติงานของคณะกรรมการ บริษัท

บริษัทได้จัดทำการประเมินผลการปฏิบัติงานของคณะกรรมการบริษัท
เพื่อมุ่งเน้นให้ส่งผลสะท้อนถึงประสิทธิภาพในการดำเนินงานตามหลักการกำกับดูแลกิจการที่ดีโดยจัดทำเป็น
2 ลักษณะ คือ การประเมินผลคณะกรรมการทั้งคณะ และการประเมินผลคณะกรรมการรายบุคคล
ซึ่งจะแบ่งออกเป็นการประเมินตนเอง และการประเมินกรรมการท่านอื่น
โดยมีเกณฑ์การประเมินผลคิดเป็นร้อยละจากคะแนนเต็มในแต่ละข้อทั้งหมด ดังนี้

  ------------ -------------------- ---------------------------------------
  คะแนนที่ได้รับ                        เกณฑ์ที่ได้
  (%)                               

  มากกว่า       85 - 100             ดีเยี่ยม / เหมาะสมที่สุด

  มากกว่า       75 - 85              ดีมาก / เหมาะสมมาก

  มากกว่า       65 - 75              ดี / เหมาะสม

  ตั้งแต่         50 - 65              ค่อนข้างดี / ค่อนข้างเหมาะสม

  ต่ำกว่า        50                   ควรปรับปรุง
  ------------ -------------------- ---------------------------------------

1.  แบบประเมินผลปฏิบัติงานคณะกรรมการ (ทั้งคณะ) ประกอบด้วยหัวข้อพิจารณา 4 หัวข้อ ได้แก่

  - นโยบายคณะกรรมการ (Board Policy)

  - โครงสร้างของคณะกรรมการ (Board Composition)

  - แนวปฏิบัติของคณะกรรมการ (Board Practices)

  - การจัดเตรียมและดำเนินการประชุม (Board Meeting)

ผลการประเมินเฉลี่ยของการปฏิบัติงานคณะกรรมการ (ทั้งคณะ) ในปี 2549
ที่ผ่านมาเท่ากับร้อยละ92.86 อยู่ในเกณฑ์ดีเยี่ยมหรือเหมาะสมที่สุด

2.  แบบประเมินผลการปฏิบัติงานคณะกรรมการรายบุคคล (ประเมินตนเอง) ประกอบด้วย
    หัวข้อพิจารณา 6 หัวข้อ ได้แก่

  - ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
  (Accountability)

  - ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
  (Responsibility)

  - การปฏิบัติต่อผู้มีส่วนได้เสียอย่างเท่าเทียม เป็นธรรม และสามารถมีคำอธิบายได้
  (Equitable Treatment)

  - มีความโปร่งใสในการดำเนินงานที่สามารถตรวจสอบได้และมีการเปิดเผยข้อมูล
  (Transparency)

  - มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
  Value)

  - การมีจริยธรรม / จรรยาบรรณในการประกอบธุรกิจ (Ethics)

ผลการประเมินเฉลี่ยของการปฏิบัติงานคณะกรรมการรายบุคคล (ประเมินตนเอง) ในปี 2549
ที่ผ่านมาเท่ากับร้อยละ 98.69 อยู่ในเกณฑ์ดีเยี่ยมหรือเหมาะสมที่สุด

3.  แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น) ประกอบด้วย
    หัวข้อพิจารณา 9 หัวข้อ ได้แก่

  - กรรมการมีความรู้ความเข้าใจเกี่ยวกับธุรกิจของบริษัทเป็นอย่างดี

  - กรรมการให้ความเห็นและข้อเสนอแนะต่าง ๆ
  ที่ไม่ขัดต่อหลักการปฏิบัติที่ดีและเป็นประโยชน์ต่อบริษัท

  - กรรมการแสดงความคิดเห็นอย่างเป็นอิสระ และสร้างสรรค์ในมุมมองต่าง ๆ

  - กรรมการให้ข้อมูล หรือข้อเท็จจริงที่เป็นประโยชน์ต่อการตัดสินใจของคณะกรรมการ

  - กรรมการมีความรับผิดชอบต่อผู้มีส่วนได้เสียของบริษัท
  โดยให้ข้อเสนอแนะหรือข้อคิดเห็นที่นำไปสู่การปฏิบัติที่ถูกต้องและเสมอภาค

  - ในกรณีที่กรรมการอาจอยู่ในฐานะที่เป็นผู้มีส่วนได้เสียหรืออาจมีความขัดแย้งทางผลประโยชน์
  กรรมการจะขอไม่เข้าประชุมในวาระนั้น ๆ หรือของดออกเสียง

  - กรรมการได้มีการศึกษาข้อมูล ระเบียบวาระการประชุมที่จัดส่งให้ล่วงหน้าก่อนการประชุม

  - กรรมการเข้าร่วมประชุมตามเวลาที่กำหนดไว้อย่างสม่ำเสมอ
  หากมีความจำเป็นจะขอลาการประชุมต่อประธานกรรมการล่วงหน้า

  - กรรมการให้เกียรติและเคารพสิทธิของกรรมการท่านอื่น

ผลการประเมินเฉลี่ยของการปฏิบัติงานคณะกรรมการรายบุคคล (ประเมินกรรมการท่านอื่น) ในปี
2549 ที่ผ่านมาเท่ากับร้อยละ98.61 อยู่ในเกณฑ์ดีเยี่ยมหรือเหมาะสมที่สุด

9.2 ค่าตอบแทนกรรมการและผู้บริหาร

บริษัทฯมีนโยบายในการกำหนดค่าตอบแทนให้กรรมการในลักษณะที่เทียบได้กับอุตสาหกรรม
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่านโดยในปี 2549 มีการจ่ายค่าตอบแทนดังนี้

1. ค่าตอบแทนที่เป็นตัวเงิน

  1.1 ค่าตอบแทนคณะกรรมการบริษัท สำหรับงวดสิ้นสุด 31 ธันวาคม 2549 เท่ากับ 5.28
  ล้านบาท เป็นค่าตอบแทนที่จ่ายให้กับประธานกรรมการ กรรมการ และกรรมการอิสระ

  (หน่วย : พันบาท )

  --------------------- ---------------- ----------------- ------------------- ---------------------------------
  รายชื่อกรรมการ          คณะกรรมการบริษัท   คณะกรรมการบริหาร   คณะกรรมการตรวจสอบ   คณะกรรมการสรรหาและกำหนดค่าตอบแทน

  1. ดร.ชัยวัฒน์ วิบูลย์สวัสดิ์  1,800                                                  

  2. นางเพ็ญโสม ดามาพงศ์  360                                                    

  3. นางสาวปราณี         82               40                                    40
  เวชพฤกษ์พิทักษ์                                                                  

  4. นายพงศ์กิจ สุทธพงศ์    28               20                                    

  5. นายกริช อัมโภชน์      410                                250                 

  6. นายรัฐ กิตติเวชโอสถ   410                                200                 50

  7. นายสมพงศ์ นครศรี     82                                 20                  40

  8. นายชานนท์ โชติวิจิตร   292              240                                   

  9. นายณัฏพัฒน์ เอื้อใจ     258              220                                   

  10. นายคุโณดม          258                                180                 
  ธรรมาภรณ์พิลาศ                                                                 

  รวม                   3,980            520               650                 130
  --------------------- ---------------- ----------------- ------------------- ---------------------------------

  * ค่าตอบแทน ประกอบด้วย เงินเดือน โบนัส และเบี้ยประชุม
  (ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของบริษัทฯจำนวน 2
  ท่าน) ดูข้อมูลประกอบเพิ่มเติมหน้า 65

  1.2 ค่าตอบแทนรวมของคณะผู้บริหาร จำนวน 6 ท่าน จำนวน 20.79 ล้านบาท ประกอบด้วย
  เงินเดือน โบนัส กองทุนสำรองเลี้ยงชีพ และ ผลตอบแทนอื่น

2. ค่าตอบแทนอื่น

บริษัทฯ มีโครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ แก่กรรมการ
และพนักงาน
โดยมีวัตถุประสงค์เพื่อเป็นแรงจูงใจและตอบแทนการปฏิบัติงานของกรรมการและพนักงาน
นอกจากนี้เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯต่อไปในระยะยาวและสร้างประโยชน์สูงสุดให้แก่บริษัทฯ
ณ สิ้นปี 2549 มีโครงการที่ดำเนินการแล้ว 1 โครงการรายละเอียดสรุปได้ดังนี้

จำนวนใบสำคัญแสดงสิทธิที่เสนอขาย 2,600,000 หน่วย

ราคาเสนอขายต่อหน่วย หน่วยละ 0 บาท

อายุใบสำคัญแสดงสิทธิ ไม่เกิน 5 ปีนับจากวันที่ได้ออกและเสนอขาย

อัตราการใช้สิทธิ ใบสำคัญแสดงสิทธิ 1 หน่วย ต่อ หุ้นสามัญ 1 หุ้น

ราคาการใช้สิทธิที่จะซื้อหุ้น 16.98 บาทต่อหุ้น

วันที่ออกและเสนอขาย 18 กรกฎาคม 2549

รายชื่อกรรมการและพนักงานของบริษัทฯที่ได้รับจัดสรรเกินกว่า 5% ของโครงการ

ชื่อ จำนวนจัดสรร(หน่วย) %ของโครงการ

1. นางสาวยิ่งลักษณ์ ชินวัตร 933,000 35.88

2. นายสหัส ตันติคุณ 636,000 24.46

2. นายพรชัย ศรีประเสริฐ 131,500 5.05

3. นายอรรถพล สฤษฎิพันธาวาทย์ 130,000 5.00

* นายสหัส ตันติคุณ ลาออกจากกรรมการบริษัทมีผลตั้งแต่วันที่ 1 ธันวาคม 2549
ทำให้ไม่สามารถใช้สิทธิที่ได้รับการจัดสรร
เนื่องจากยังไม่ถึงกำหนดระยะเวลาการใช้สิทธิที่กำหนดไว้1ปีนับจากวันที่บริษัทฯออกและเสนอขายใบสำคัญแสดงสิทธิ

9.3 การกำกับดูแลกิจการ 

คณะกรรมการบริษัทมีการส่งเสริมให้เกิดการกำกับดูแลกิจการที่ดีอย่างต่อเนื่อง
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจในระยะยาวและช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทฯ
ได้สะดวก รวดเร็ว และเท่าเทียมกัน
บริษัทฯให้ความสำคัญต่อการปฏิบัติตามนโยบายเกี่ยวกับการกำกับดูแลกิจการของบริษัทจดทะเบียนโดยเน้นในเรื่องกรรมการบริษัท
ความโปร่งใสในการดำเนินกิจการและการเปิดเผยข้อมูลและตั้งใจปฏิบัติตามนโยบายการกำกับดูแลกิจการดังกล่าวโดยได้รับการประเมิน
ดังนี้

-   Corporate Governance Report of Thai Listed Companies
    โดยสมาคมส่งเสริมสถาบันกรรมการบริษัทไทย ประจำปี 2548
    บริษัทฯได้รับการจัดอันดับเป็นบริษัทที่มีผลการประเมินดี 100
    บริษัทแรกของบริษัทจดทะเบียนจำนวน 371 บริษัทในตลาดหลักทรัพย์แห่งประเทศไทย
    ซึ่งมีบริษัทในกลุ่มพัฒนาอสังหาริมทรัพย์จำนวน 10 บริษัท บริษัทฯได้รับคะแนนสูงสุด 1 ใน 5
    ของบริษัทจดทะเบียนในหมวด Property & Construction และเป็น 1 ใน 2 ในหมวด
    Property

-   Corporate Governance Report of Thai Listed Companies
    โดยสมาคมส่งเสริมสถาบันกรรมการบริษัทไทย ประจำปี 2549 บริษัทฯได้คะแนนในช่วง
    80-89 ซึ่งหมายถึง ดีมาก จากจำนวนบริษัทจดทะเบียนจำนวน 402
    บริษัทในตลาดหลักทรัพย์ที่เข้าร่วมประเมินซึ่งบริษัทที่ได้รับคะแนนระดับ “ดีมาก” มีจำนวนทั้งสิ้น
    62 บริษัท ซึ่งเป็นบริษัทในกลุ่มพัฒนาอสังหาริมทรัพย์จำนวน 6 บริษัท

บริษัทฯ ได้ปฏิบัติตามหลักการการกำกับดูแลกิจการที่ดี 15 ข้อ ดังต่อไปนี้

1.นโยบายเกี่ยวกับการกำกับดูแลกิจการ

บริษัทฯ เชื่อมั่นว่าระบบการบริหารจัดการที่ดี การมีคณะกรรมการบริษัทและผู้บริหารที่มีวิสัยทัศน์
มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญและจำเป็นต่อการดำเนินธุรกิจให้เติบโตอย่างยั่งยืนซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
โดยครอบคลุมหลักสำคัญดังต่อไปนี้

1.  คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
    และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
    เพื่อให้เกิดการจัดการที่ดี

2.  การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3.  มีการเปิดเผยสารสนเทศอย่างครบถ้วน เพียงพอ เชื่อถือได้
    และทันเวลาแก่ผู้ที่เกี่ยวข้องทุกฝ่าย

4.  สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
    เพื่อลดความเสี่ยงที่อาจเกิดขึ้น

5.  บริษัทฯ มีการกำหนดปรัชญาและจรรยาบรรณบริษัทฯ ให้กรรมการ ผู้บริหาร
    และพนักงานทุกระดับยึดถือและนำไปปฏิบัติเป็นแนวทางเดียวกัน

คณะกรรมการได้จัดทำคู่มือนโยบายการกำกับดูแลกิจการขึ้นอย่างเป็นทางการในเดือนสิงหาคม 2548
ตามแนวทางที่ตลาดหลักทรัพย์แห่งประเทศไทยกำหนด และเปิดเผยอยู่ใน Website
ของบริษัทฯเพื่อให้ผู้ถือหุ้นและนักลงทุนได้มีส่วนศึกษาและรับทราบ
โดยในส่วนการบริหารจัดการภายในองค์กรได้มีการจัดพิมพ์เป็นลายลักษณ์อักษรแจ้งผู้บริหารงานและพนักงานทุกคนทราบเพื่อยึดถือปฏิบัติทั้งมีข้อมูลผ่าน
E-mail เพื่อเป็นแนวทางสำหรับการบริหารจัดการที่ดี

2. สิทธิและความเท่าเทียมกันของผู้ถือหุ้น

บริษัทฯ
จัดตั้งหน่วยงานกำกับดูแลที่จะปฏิบัติตามนโยบายที่จะดำเนินการประชุมผู้ถือหุ้นให้เป็นไปตามกฎหมายและแนวทางการประชุมผู้ถือหุ้น
ที่กำหนดโดยตลาดหลักทรัพย์แห่งประเทศไทย
ทั้งนี้ในการประชุมผู้ถือหุ้นบริษัทฯได้จัดส่งหนังสือเชิญประชุมพร้อมทั้งข้อมูลประกอบการประชุมวาระต่างๆ
อย่างเพียงพอให้ผู้ถือหุ้นได้มีเวลาศึกษาล่วงหน้าก่อนการประชุมให้มากกว่า 14
วันตามที่กฎหมายกำหนดทุกครั้ง
รวมทั้งจะระบุถึงวัตถุประสงค์และเหตุผลในแต่ละวาระโดยมีความเห็นของคณะกรรมการในทุกวาระโดยไม่มีวาระซ้อนเร้นหรือเพิ่มเรื่องประชุมใดไว้ในวาระอื่น
เว้นแต่กรณีจำเป็นเร่งด่วนที่ทราบภายหลังการออกหนังสือเชิญประชุมแล้ว
และมีการบันทึกการประชุมถูกต้องครบถ้วนเพื่อให้ผู้ถือหุ้นตรวจสอบได้

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ
ต่อที่ประชุมตามระเบียบวาระการประชุมและเรื่องที่เสนอ
รวมทั้งได้แจ้งให้ผู้ถือหุ้นรับทราบสิทธิในการลงคะแนนและวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม
และส่งเสริมให้มีการแสดงความเห็นและซักถามในที่ประชุม ในการประชุมผู้ถือหุ้นทุกครั้ง
จะแจ้งรายชื่อกรรมการอิสระในหนังสือนัดประชุมที่จะแต่งตั้งขึ้นอย่างน้อย 1
ท่านเป็นผู้รับมอบอำนาจออกเสียงแทนผู้ถือหุ้นที่ไม่สามารถเข้าร่วมประชุม
นอกจากนี้บริษัทฯยังอำนวยความสะดวกให้ผู้ถือหุ้นในทุกๆด้านโดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ

3. สิทธิของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม และมีนโยบายที่จะดูแลให้ความมั่นใจ
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชนและสังคมโดยรวมอย่างเหมาะสม
โดยดูแลให้สิทธิดังกล่าวได้รับความคุ้มครองและปฏิบัติอย่างเป็นธรรม เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ
ดำเนินไปด้วยดีมีความมั่นคงและตอบสนองผลประโยชน์ที่เป็นธรรมแก่ทุกฝ่ายซึ่งมีการเปิดเผยบทบาทของบริษัทฯที่มีต่อลูกค้า
พนักงาน คู่ค้า ผู้ถือหุ้น คู่แข่งทางการค้าและสังคมส่วนรวม
โดยกำหนดไว้ในคู่มือนโยบายการกำกับดูแลกิจการ พ.ศ.2548 หมวดที่ 5
ปรัชญาและจรรยาบรรณของบริษัทฯ สรุปได้ดังนี้

  ผู้ถือหุ้น บริษัทฯ
  มุ่งมั่นในการเป็นตัวแทนที่ดีของผู้ถือหุ้นในการดำเนินธุรกิจบนพื้นฐานของความซื่อสัตย์สุจริตและจริยธรรมอันดีงาม
  ด้วยความพยายามที่จะพัฒนากิจการให้มีความเจริญเติบโต มั่นคง
  ปฏิบัติตามพันธะกิจที่ให้ไว้กับผู้ถือหุ้น เพื่อสร้างความพึงพอใจสูงสุด
  โดยคำนึงถึงการสร้างผลตอบแทนที่ดีให้กับผู้ถือหุ้นอย่างต่อเนื่อง เสมอภาค
  รวมทั้งเปิดเผยข้อมูลอย่างโปร่งใส

  ลูกค้า บริษัทฯ มีความมุ่งมั่นในการสร้างความพึงพอใจและความมั่นใจให้กับลูกค้า
  ซึ่งมีผลต่อความสำเร็จของธุรกิจ
  บริษัทจึงพยายามแสวงหาวิธีการที่จะสนองความต้องการของลูกค้าให้มีประสิทธิภาพและมีประสิทธิผลอยู่ตลอดเวลา
  เพื่อรักษาความสัมพันธ์ที่ดีในระยะยาว ทั้งด้านสินค้าและบริการ การส่งมอบ ข้อมูลข่าวสาร
  การติดต่อ และการรักษาข้อมูล ปัจจุบันบริษัทเริ่มทำระบบ CRM (Customer Relation
  Management) เพื่อให้เข้าถึงสารสนเทศและความต้องการของลูกค้าให้มากที่สุด

  พนักงาน บริษัทถือว่าพนักงานเป็นทรัพยากรอันมีค่าสูงสุด
  เป็นปัจจัยสำคัญต่อความสำเร็จของบริษัทฯ จึงมุ่งพัฒนา
  เสริมสร้างวัฒนธรรมและบรรยากาศการทำงานที่ดี รวมทั้งส่งเสริมการทำงานเป็นทีม
  และมีการปฏิบัติต่อพนักงานบนพื้นฐานของคุณภาพ บริษัทให้สวัสดิการแก่พนักงาน เช่น
  กองทุนสำรองเลี้ยงชีพ การรักษาพยาบาล เงินค่าครองชีพพิเศษสำหรับพนักงานที่มีรายได้น้อย
  การตรวจสุขภาพประจำปี เงินช่วยเหลือสมรส เงินช่วยเหลืองานศพ
  เงินช่วยเหลือกรณีพนักงานประสบภัยพิบัติ ฯลฯ

  เจ้าหนี้ บริษัทฯ รักษาและปฏิบัติตามเงื่อนไขที่มีต่อเจ้าหนี้อย่างเคร่งครัด

  คู่ค้า บริษัทฯ จะคัดเลือกและปฏิบัติต่อคู่ค้าอย่างเสมอภาคและเป็นธรรม
  โดยคำนึงถึงชื่อเสียงความถูกต้องตามกฎหมาย ระเบียบข้อบังคับและประเพณีปฏิบัติที่สำคัญ
  รวมทั้งปฏิบัติตามพันธะสัญญากับคู่ค้า และให้โอกาสกับคู่ค้ารายใหม่อยู่เสมอ

  คู่แข่งทางการค้า บริษัทฯ
  มีนโยบายที่จะปฏิบัติต่อคู่แข่งทางการค้าให้สอดคล้องกับหลักสากลภายใต้กรอบแห่งกฎหมายที่เกี่ยวกับหลักปฏิบัติการแข่งขันทางการค้า

  สังคมและส่วนรวม บริษัทฯ มีนโยบายที่จะดำเนินธุรกิจที่เป็นประโยชน์ต่อเศรษฐกิจและสังคม
  ให้ความสำคัญกับการดูแลรักษาสิ่งแวดล้อมตลอดจนขนบธรรมเนียมประเพณีท้องถิ่น ในปี 2549
  บริษัทมีกิจกรรมปรับปรุงลานกีฬาและปรับปรุงภูมิทัศน์รอบโรงเรียนให้กับโรงเรียนชลประทานสงเคราะห์และโรงเรียนวัดประชารังสรรค์
  และมอบเครื่องคอมพิวเตอร์ให้แก่สถานีตำรวจนครบาลวิภาวดี

4. การประชุมผู้ถือหุ้น

คณะกรรมการบริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัทและการประชุมผู้ถือหุ้นคราวอื่นให้เรียกว่าการประชุมวิสามัญ
โดยจัดประชุมเพิ่มตามความจำเป็น

เลขานุการคณะกรรมการบริษัทมีหน้าที่ในการนัดหมาย
จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมให้มากกว่าวันที่กฎหมายกำหนดทุกครั้ง
เพื่อให้ผู้ถือหุ้นได้มีเวลาศึกษาก่อนล่วงหน้า นอกจากนี้ ผู้ถือหุ้นสามารถ Download
หนังสือเชิญประชุมพร้อมเอกสารประกอบการประชุมได้จาก Web site ของบริษัท คือ
www.scasset.com ล่วงหน้าไม่น้อยกว่า 30 วัน ก่อนวันประชุม
ทั้งในรูปแบบภาษาไทยและภาษาอังกฤษ
และบริษัทได้เปิดโอกาสให้ผู้ถือหุ้นมีสิทธิเสนอเพิ่มวาระการประชุม
หรือผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุม

ในการประชุมผู้ถือหุ้นทุกครั้ง บริษัทฯ ได้กำหนดให้กรรมการบริษัททุกท่าน
โดยเฉพาะอย่างยิ่งประธานกรรมการบริษัท ประธานคณะกรรมการตรวจสอบ และ
ประธานคณะกรรมการสรรหาและกำหนดค่าตอบแทน รวมถึงผู้บริหารสูงสุดของบริษัททุกฝ่าย
และผู้สอบบัญชีรับอนุญาตของบริษัทฯ เข้าร่วมประชุมตั้งแต่เริ่มการประชุม โดยบริษัทฯ
จะกล่าวแนะนำตัวผู้บริหารต่อที่ประชุมผู้ถือหุ้น เพื่อตอบข้อซักถามของที่ประชุมผู้ถือหุ้น
ซึ่งในการประชุมผู้ถือหุ้นปี 2549 กรรมการทั้งหมด 9
คนได้เข้าร่วมประชุมโดยประธานในที่ประชุมเปิดโอกาสให้ผู้ถือหุ้นมีสิทธิและความเท่าเทียมกันในการได้รับความสะดวกในการสอบถามข้อมูลและสามารถตรวจสอบการดำเนินงานของบริษัทฯ
สอบถาม แสดงความคิดเห็นและข้อเสนอแนะต่าง ๆ
ซึ่งบริษัทฯได้บันทึกประเด็นซักถามและข้อคิดเห็นที่สำคัญไว้ในรายงานการประชุมทุกครั้ง

โดยในปี 2549 ที่ผ่านมา คณะกรรมการบริษัทจัดประชุมผู้ถือหุ้นหนึ่งครั้งเมื่อวันที่ 26 เมษายน 2549
ณ อาคารชินวัตรทาวเวอร์ 3 ถนนวิภาวดีรังสิต
ซึ่งมีรายละเอียดการเข้าร่วมประชุมผู้ถือหุ้นของคณะกรรมการบริษัทสะสมตั้งแต่ปี 2547 ดังนี้

+----------------------------+--------------------+--------------------+
| รายชื่อคณะกรรมการ            | จำนวนครั้งที่ร่วมประชุม  |                    |
|                            | /                  |                    |
|                            | จำนวนค             |                    |
|                            | รั้งที่มีสิทธิเข้าร่วมประชุม |                    |
+----------------------------+--------------------+--------------------+
|                            | การประชุมผู้ถือหุ้น ปี    | การประชุมผู้ถือหุ้น ปี    |
|                            | 2547 - 2549        | 2549               |
+----------------------------+--------------------+--------------------+
| 1. นายรัฐ กิตติเวชโอสถ ⁽¹⁾    | 3/3                | 1/1                |
|                            |                    |                    |
| 2. ดร.ชัยวัฒน์ วิบูลย์สวัสดิ์ ⁽¹⁾   | 3/3                | 1/1                |
|                            |                    |                    |
| 3. นางสาวยิ่งลักษณ์ ชินวัตร ⁽²⁾  | 1/1                | 1/1                |
| ⁽³⁾                        |                    |                    |
|                            | 2/2                | 0/0                |
| 4. นางบุษบา ดามาพงศ์ ⁽²⁾     |                    |                    |
|                            | 3/3                | 1/1                |
| 5. นางเพ็ญโสม ดามาพงศ์       |                    |                    |
|                            | 1/1                | 1/1                |
| 6. นายณัฏฐ์พัฒน์ เอื้อใจ ⁽⁴⁾     |                    |                    |
|                            | 1/1                | 1/1                |
| 7. นายชานนท์ โชติวิจิตร ⁽⁵⁾    |                    |                    |
|                            | 1/1                | 1/1                |
| 8. นายคุโณดม ธรรมาภรณ์พิลาศ   |                    |                    |
| ⁽⁶⁾                        | 0/0                | 0/0                |
|                            |                    |                    |
| 9. นายประเสริฐ สัมนาวงศ์ ⁽⁷⁾  | 1/1                | 1/1                |
|                            |                    |                    |
| 10. นายสหัส ตันติคุณ ⁽³⁾       | 3/3                | 1/1                |
|                            |                    |                    |
| 11. นายกริช อัมโภชน์ ⁽⁷⁾      | 2/2                | 0/0                |
|                            |                    |                    |
| 12. นายสมพงศ์ นครศรี ⁽⁶⁾     | 2/2                | 0/0                |
|                            |                    |                    |
| 13. นางสาวปราณี เวชพฤกษ์พิทักษ์ | 2/2                | 0/0                |
| ⁽⁴⁾                        |                    |                    |
|                            |                    |                    |
| 14. นายพงศ์กิจ สุทธพงศ์ ⁽⁵⁾    |                    |                    |
+----------------------------+--------------------+--------------------+

หมายเหตุ (1) ดร.ชัยวัฒน์ วิบูลย์สวัสดิ์ ได้ลาออกจากตำแหน่งเมื่อวันที่ 1 มีนาคม 2550
และคณะกรรมการบริษัทได้แต่งตั้ง นายรัฐ กิตติเวชโอสถ
เข้าดำรงตำแหน่งประธานกรรมการแทนตั้งแต่วันที่ 1 มีนาคม 2550

(2) นางบุษบา ดามาพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้ง นางสาวยิ่งลักษณ์ ชินวัตร
เข้าดำรงตำแหน่งกรรมการและประธานกรรมการบริหารแทนตั้งแต่วันที่ 1 มีนาคม 2549

(3) นายสหัส ตันติคุณ ได้ลาออกจากตำแหน่งเมื่อวันที่ 1 ธันวาคม 2549
และคณะกรรมการบริษัทได้แต่งตั้งให้นางสาวยิ่งลักษณ์ ชินวัตร
ทำหน้าที่รักษาการในตำแหน่งกรรมการผู้อำนวยเป็นการชั่วคราวตั้งแต่วันที่ 1 ธันวาคม 2549

(4) นางสาวปราณี เวชพฤกษ์พิทักษ์ ได้ลาออกจากตำแหน่งเมื่อวันที่ 20 มีนาคม 2549
และคณะกรรมการบริษัทได้แต่งตั้งนายณัฏฐ์พัฒน์ เอื้อใจ เข้าดำรงตำแหน่งกรรมการแทนตั้งแต่วันที่
20 มีนาคม 2549

(5) นายพงศ์กิจ สุทธพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้งนายชานนท์ โชติวิจิตร เข้าดำรงตำแหน่งกรรมการแทนตั้งแต่วันที่
1 มีนาคม 2549

(6) นายสมพงศ์ นครศรี ได้ลาออกจากตำแหน่งเมื่อวันที่ 20 มีนาคม 2549
และคณะกรรมการบริษัทได้แต่งตั้ง นายคุโณดม ธรรมภรณ์พิลาศ
เข้าดำรงตำแหน่งกรรมการแทนตั้งแต่วันที่ 20 มีนาคม 2549

(7) นายกริช อัมโภชน์ ได้ลาออกจากตำแหน่งเมื่อวันที่ 1 มกราคม 2550
และคณะกรรมการบริษัทได้แต่งตั้ง นายประเสริฐ สัมนาวงศ์
เข้าดำรงตำแหน่งกรรมการแทนตั้งแต่วันที่ 31 มกราคม 2550

5. ภาวะผู้นำและวิสัยทัศน์

ในการเสนอชื่อบุคคลเพื่อเข้ารับการพิจารณาเลือกตั้งเป็นกรรมการบริษัทเปิดกว้างให้ผู้ถือหุ้นทุกรายสามารถให้คำแนะนำและเสนอชื่อบุคคลเพื่อเป็นกรรมการ
ต่อบริษัทฯ และคณะกรรมการสรรหาและกำหนดค่าตอบแทนเพื่อร่วมพิจารณาสรรหาได้
โดยจะมีการพิจารณาจากประวัติส่วนตัวที่ประกอบด้วยคุณวุฒิ
ประสบการณ์ทำงานรวมทั้งพิจารณาถึงความสามารถในการอุทิศเวลาให้กับบริษัทฯจึงทำให้องค์ประกอบของคณะกรรมการบริษัทประกอบด้วยบุคคลที่มีความหลากหลายทางด้านคุณวุฒิ
วัยวุฒิ ทักษะและความสามารถเฉพาะด้านที่เป็นประโยชน์แก่บริษัทฯ

คณะกรรมการบริษัท เป็นผู้มีส่วนในการกำหนดวิสัยทัศน์ นโยบายทางการดำเนินงานของบริษัท
และมีความเป็นอิสระในการตัดสินใจ
โดยมุ่งมั่นที่จะให้บริษัทฯเป็นองค์กรขั้นนำของประเทศที่เป็นผู้นำในการบริหารจัดการและพัฒนาอสังหาริมทรัพย์อย่างครบวงจร
เน้นความเป็นมืออาชีพ โดยใช้นวัตกรรมและเทคโนโลยี
เพื่อประโยชน์ที่ดีขึ้นแก่ลูกค้ารวมทั้งเกิดประโยชน์สูงสุดแก่บริษัทและผู้ถือหุ้นโดยรวม
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
มีระบบแบ่งแยกบทบาทหน้าที่รับผิดชอบระหว่างคณะกรรมการกับฝ่ายบริหารและแบ่งแยกหน้าที่ระหว่างคณะกรรมการกับผู้ถือหุ้นอย่างชัดเจน
รวมทั้งดูแลให้มีกระบวนการประเมินความมีประสิทธิผลของระบบการควบคุมภายใน
ระบบกำกับดูแลกิจการ การตรวจสอบภายใน การบริหารความเสี่ยง การรายงานทางการเงิน
และคณะกรรมการได้จัดให้มีกลไกในการกำกับดูแลติดตาม
และประเมินผลการปฏิบัติงานของฝ่ายบริหารให้บรรลุตามนโยบายที่กรรมการได้กำหนดไว้

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์ เป็นนโยบายของบริษัทฯที่ห้ามไม่ให้กรรมการ ผู้บริหาร
และพนักงานใช้โอกาสจากการเป็นกรรมการ ผู้บริหาร หรือพนักงานในบริษัท
แสวงหาผลประโยชน์ส่วนตัวหรือของครอบครัวหรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม
หลีกเลี่ยงการทำรายการที่เกี่ยวโยงกับตนเองยกเว้นในกรณีที่จำเป็นเพื่อประโยชน์ของบริษัทฯ
ภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
ไม่ประกอบธุรกิจส่วนตัวใดๆที่มีผลกระทบต่อการปฏิบัติหน้าที่และเวลาทำงานของบริษัทฯหรือทำธุรกิจใดๆ
กับบริษัทฯ ในนามส่วนตัว ครอบครัว หรือนิติบุคคลใดๆที่ตนมีส่วนได้เสีย
หรืออันเป็นการแข่งขันกับธุรกิจของบริษัทฯ รวมถึงห้ามซื้อขายหลักทรัพย์ของบริษัทฯในช่วงระยะเวลา
1 เดือนก่อนการเปิดเผยงบการเงินแก่สาธารณชน
ทั้งนี้เพื่อเป็นการป้องกันไม่ให้นำข้อมูลไปใช้ในทางมิชอบจึงกำหนดเป็นข้อปฏิบัติสำหรับกรรมการ
ผู้บริหาร และพนักงานของบริษัทฯ ตามนโยบายการกำกับดูแลกิจการที่กำหนดขึ้น
และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
คณะกรรมการบริษัทจะพิจารณาความเหมาะสมอย่างรอบคอบทุกครั้งรวมทั้งปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียดมูลค่ารายการ คู่สัญญา
เหตุผลหรือความจำเป็นไว้ในรายงานประจำปีแล้ว
รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้ดูแลและจัดการแก้ไขปัญหาความขัดแย้งทางผลประโยชน์ดังกล่าว

7. จริยธรรมธุรกิจ

บริษัทฯมีการกำหนดปรัชญาและจรรยาบรรณบริษัทไว้เป็นลายลักษณ์อักษรอยู่ในหมวด 5
ของนโยบายการกำกับดูแลกิจการอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและเที่ยงธรรม
ทั้งการปฏิบัติต่อบริษัทและผู้มีส่วนได้เสียทุกกลุ่มสาธารณชนและสังคมให้ผู้ที่เกี่ยวข้องได้ถือปฏิบัติมาโดยตลอด
โดยบริษัทฯจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย ในปี 2548 บริษัทฯ
ได้จัดทำคู่มือนโยบายการกำกับดูแลกิจการ ทั้งนี้ผู้สนใจสามารถเข้าดูข้อมูลได้ที่ Website
ของบริษัทที่ www.scasset.com เพื่อผู้ที่สนใจและให้พนักงานทุกระดับรับทราบอย่างทั่วถึงต่อเนื่อง
รวมทั้งได้มีการอบรมทำความเข้าใจให้กับผู้บริหารโดยมีการติดตามการปฏิบัติตามแนวทางดังกล่าวอย่างจริงจัง
ซึ่งผู้บริหารและผู้บังคับบัญชามีหน้าที่ในการสอดส่อง ดูแล
และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

8. การถ่วงดุลของกรรมการที่ไม่เป็นผู้บริหาร

ณ วันที่ 1 มีนาคม 2550 คณะกรรมการมีจำนวน 7 ท่าน ประกอบด้วย

: กรรมการที่เป็นผู้บริหาร 2 ท่าน

: กรรมการที่เป็นอิสระ 5 ท่าน

กรรมการที่เป็นอิสระมีจำนวน 5 ใน 7
ของกรรมการทั้งคณะเพื่อช่วยรักษาสมดุลของการกำกับและการบริหารโดยมีกรรมการผู้มีอำนาจผูกพัน
คือ นางสาวยิ่งลักษณ์ ชินวัตร ลงลายมือชื่อร่วมกับ นางเพ็ญโสม
ดามาพงศ์และประทับตราสำคัญของบริษัทฯโดยเริ่มตั้งแต่วันที่ 1 ธันวาคม 2549
เป็นต้นมาเนื่องจากนายสหัส ตันติคุณ ขอลาออกจากกรรมการ
คณะกรรมการบริษัทจึงมีมติและดำเนินการจดทะเบียนเปลี่ยนแปลงกรรมการผู้มีอำนาจลงนาม

9. การรวมหรือแยกตำแหน่ง

ประธานกรรมการของบริษัท เป็นกรรมการอิสระตามความหมายของตลาดหลักทรัพย์ฯ
ไม่เป็นบุคคลเดียวกันกับประธานกรรมการบริหารและไม่มีความสัมพันธ์ใดๆ กับฝ่ายบริหาร
เป็นการแบ่งแยกหน้าที่ในการกำหนดนโยบายกำกับดูแลและการบริหารงานประจำไว้อย่างชัดเจน
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ ถูกต้อง โปร่งใส
โครงสร้างคณะกรรมการของบริษัทประกอบด้วย กรรมการที่เป็นอิสระเท่ากับ 5 ใน 7
ของกรรมการทั้งคณะ ซึ่งทำให้เกิดการถ่วงดุลและการสอบทานการบริหารงาน บริษัทฯ
ได้กำหนดบทบาทและความรับผิดชอบที่แยกชัดเจนระหว่างประธานกรรมการและประธานกรรมการบริหาร

10. ค่าตอบแทนกรรมการและผู้บริหาร

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมและสูงเพียงพอที่จะดูแลและรักษากรรมการที่มีคุณสมบัติที่ต้องการและได้ขออนุมัติจากที่ประชุมผู้ถือหุ้นแล้ว
โดยคณะกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการ
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน

11. การประชุมคณะกรรมการ

บริษัทมีการพิจารณากำหนดวาระและวันประชุมคณะกรรมการและผู้ถือหุ้นประจำปี 2550 ล่วงหน้า
โดยที่ประชุมคณะกรรมการบริษัท
ซึ่งสามารถเปลี่ยนแปลงได้ตามความเหมาะสมและอาจมีการจัดประชุมเพิ่มเติมตามความจำเป็น ทั้งนี้
ผู้สนใจสามารถดูข้อมูลได้ที่ Website ของบริษัทที่ www.scasset.com

คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง
โดยในรอบปีจะมีการจัดประชุมไม่น้อยกว่า 6 ครั้ง ในการประชุม
ประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
กรรมการทุกท่านมีอิสระในความคิดเห็นและเสนอวาระการประชุม

เลขานุการคณะกรรมการบริษัท มีหน้าที่ในการนัดหมาย
จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
รวมถึงการทำหน้าที่บันทึกรายงานการประชุม
และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัทเพื่อเป็นหลักฐานของบริษัทต่อไป

ในปี 2549 ที่ผ่านมา คณะกรรมการบริษัท คณะกรรมการบริหาร รวมทั้งคณะกรรมการชุดย่อย 2
คณะ ได้แก่ คณะกรรมการตรวจสอบ และคณะกรรมการสรรหาและกำหนดค่าตอบแทน
มีรายละเอียดการเข้าร่วมประชุมของกรรมการและจำนวนครั้งการประชุมของแต่ละคณะ
ตลอดจนจำนวนการประชุมคณะกรรมการบริษัทสะสมตั้งแต่ปี 2547 ให้รับทราบ ดังนี้

+-------------------+--------+--------+--------+--------+------------+
| รายชื่อคณะกรรมการ   | จำนวน  |        |        |        |            |
|                   | ครั้งที่ร่ว |        |        |        |            |
|                   | มประชุม |        |        |        |            |
|                   | /      |        |        |        |            |
|                   | จำนวนค |        |        |        |            |
|                   | รั้งที่มีสิท |        |        |        |            |
|                   | ธิเข้าร่ว |        |        |        |            |
|                   | มประชุม |        |        |        |            |
+-------------------+--------+--------+--------+--------+------------+
|                   | คณะก   | คณะก   | คณะก   | คณะก   | ค          |
|                   | รรมการ | รรมการ | รรมการ | รรมการ | ณะกรรมการส |
|                   |        |        |        |        | รรหาและกำห |
|                   | บริษัท   | บริษัท   | บริหาร  | ต      | นดค่าตอบแทน |
|                   |        |        |        | รวจสอบ |            |
|                   | ปี      | ปี 2549 | ปี 2549 |        | ปี 2549     |
|                   | 2547 - |        |        | ปี 2549 |            |
|                   | 2549   |        |        |        |            |
+-------------------+--------+--------+--------+--------+------------+
| 1. นายรัฐ          | 20/20  | 8/8    | 12/12  | 10/10  | 2/2        |
| กิตติเวชโอสถ ⁽¹⁾    |        |        |        |        |            |
|                   | 20/20  | 8/8    | 2/2    | 9/9    | 0/0        |
| 2. ดร.ชัยวัฒน์       |        |        |        |        |            |
| วิบูลย์สวัสดิ์ ⁽¹⁾      | 6/6    | 6/6    | 11/11  | 0/0    | 0/0        |
|                   |        |        |        |        |            |
| 3. นางสาวยิ่งลักษณ์   | 13/13  | 1/1    | 12/12  | 10/10  | 2/2        |
| ชินวัตร ⁽²⁾ ⁽³⁾     |        |        |        |        |            |
|                   | 20/20  | 8/8    | 11/11  | 1/1    | 2/2        |
| 4. นางบุษบา        |        |        |        |        |            |
| ดามาพงศ์ ⁽²⁾       | 5/5    | 5/5    | 3/3    |        |            |
|                   |        |        |        |        |            |
| 5. นางเพ็ญโสม      | 6/6    | 6/6    | 1/2    |        |            |
| ดามาพงศ์           |        |        |        |        |            |
|                   | 5/5    | 5/5    |        |        |            |
| 6. นายณัฏฐ์พัฒน์      |        |        |        |        |            |
| เอื้อใจ ⁽⁴⁾         | 0/0    | 0/0    |        |        |            |
|                   |        |        |        |        |            |
| 7. นายชานนท์       | 9/9    | 8/8    |        |        |            |
| โชติวิจิตร ⁽⁵⁾       |        |        |        |        |            |
|                   | 20/20  | 8/8    |        |        |            |
| 8. นายคุโณดม       |        |        |        |        |            |
| ธรรมาภรณ์พิลาศ ⁽⁶⁾  | 14/14  | 2/2    |        |        |            |
|                   |        |        |        |        |            |
| 9. นายประเสริฐ     | 14/14  | 2/2    |        |        |            |
| สัมนาวงศ์ ⁽⁷⁾       |        |        |        |        |            |
|                   | 12/13  | 0/1    |        |        |            |
| 10. นายสหัส ตันติคุณ  |        |        |        |        |            |
| ⁽³⁾               |        |        |        |        |            |
|                   |        |        |        |        |            |
| 11. นายกริช อัมโภชน์ |        |        |        |        |            |
| ⁽⁷⁾               |        |        |        |        |            |
|                   |        |        |        |        |            |
| 12. นายสมพงศ์      |        |        |        |        |            |
| นครศรี ⁽⁶⁾         |        |        |        |        |            |
|                   |        |        |        |        |            |
| 13. นางสาวปราณี    |        |        |        |        |            |
| เวชพฤกษ์พิทักษ์ ⁽⁴⁾   |        |        |        |        |            |
|                   |        |        |        |        |            |
| 14. นายพงศ์กิจ      |        |        |        |        |            |
| สุทธพงศ์ ⁽⁵⁾        |        |        |        |        |            |
+-------------------+--------+--------+--------+--------+------------+

หมายเหตุ (1) ดร.ชัยวัฒน์ วิบูลย์สวัสดิ์ ได้ลาออกจากตำแหน่งเมื่อวันที่ 1 มีนาคม 2550
และคณะกรรมการบริษัทได้แต่งตั้ง นายรัฐ กิตติเวชโอสถ
เข้าดำรงตำแหน่งประธานกรรมการแทนตั้งแต่วันที่ 1 มีนาคม 2550

(2) นางบุษบา ดามาพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้ง นางสาวยิ่งลักษณ์ ชินวัตร
เข้าดำรงตำแหน่งกรรมการและประธานกรรมการบริหารแทนตั้งแต่วันที่ 1 มีนาคม 2549

(3) นายสหัส ตันติคุณ ได้ลาออกจากตำแหน่งเมื่อวันที่ 1 ธันวาคม 2549
และคณะกรรมการบริษัทได้แต่งตั้งให้นางสาวยิ่งลักษณ์ ชินวัตร
ทำหน้าที่รักษาการในตำแหน่งกรรมการผู้อำนวยเป็นการชั่วคราวตั้งแต่วันที่ 1 ธันวาคม 2549

(4) นางสาวปราณี เวชพฤกษ์พิทักษ์ ได้ลาออกจากตำแหน่งเมื่อวันที่ 20 มีนาคม 2549
และคณะกรรมการบริษัทได้แต่งตั้งนายณัฏฐ์พัฒน์ เอื้อใจ เข้าดำรงตำแหน่งกรรมการแทนตั้งแต่วันที่
20 มีนาคม 2549

(5) นายพงศ์กิจ สุทธพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้งนายชานนท์ โชติวิจิตร เข้าดำรงตำแหน่งกรรมการแทนตั้งแต่วันที่
1 มีนาคม 2549

(6) นายสมพงศ์ นครศรี ได้ลาออกจากตำแหน่งเมื่อวันที่ 20 มีนาคม 2549
และคณะกรรมการบริษัทได้แต่งตั้ง นายคุโณดม ธรรมภรณ์พิลาศ
เข้าดำรงตำแหน่งกรรมการแทนตั้งแต่วันที่ 20 มีนาคม 2549

(7) นายกริช อัมโภชน์ ได้ลาออกจากตำแหน่งเมื่อวันที่ 1 มกราคม 2550
และคณะกรรมการบริษัทได้แต่งตั้ง นายประเสริฐ สัมนาวงศ์
เข้าดำรงตำแหน่งกรรมการแทนตั้งแต่วันที่ 31 มกราคม 2550

12. คณะกรรมการชุดย่อย

คณะกรรมการบริษัท ได้แต่งตั้งกรรมการที่มีความรู้ ความชำนาญที่เหมาะสมเป็นคณะกรรมการชุดย่อย
เพื่อช่วยในการกำกับดูแลกิจการของบริษัทฯ
โดยศึกษารายละเอียดและกลั่นกรองงานเพื่อเพิ่มประสิทธิภาพของคณะกรรมการ
ซึ่งประกอบด้วยคณะกรรมการตรวจสอบ และคณะกรรมการสรรหาและกำหนดค่าตอบแทน
เนื่องจากสามารถพิจารณาและอภิปรายได้เข้าถึงประเด็นกว่า
ซึ่งแต่ละคณะประกอบด้วยกรรมการที่ไม่เป็นผู้บริหาร
อย่างไรก็ตามความรับผิดชอบในกิจกรรมทุกประการของบริษัทฯต่อบุคคลภายนอกยังเป็นของคณะกรรมการบริษัททั้งคณะ
(โปรดดูรายละเอียดใน “คณะกรรมการ”)

13. ระบบการควบคุมภายใน การตรวจสอบภายใน และการบริหารความเสี่ยง

คณะกรรมการกำหนดมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน
งบประมาณ และเป้าหมายการปฏิบัติงาน
และเน้นให้ฝ่ายบริหารควรตระหนักถึงความสำคัญของการควบคุมภายใน การติดตามผล
การตรวจสอบภายใน และการบริหารความเสี่ยงที่มีประสิทธิภาพเพียงพอ
เหมาะสมต่อสภาวะแวดล้อมของการปฏิบัติงาน

การควบคุมภายใน

บริษัทฯ ได้ให้ความสำคัญต่อระบบควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ จึงได้กำหนดภาระ หน้าที่
อำนาจการดำเนินการของผู้ปฏิบัติงาน ผู้บริหารไว้เป็นลายลักษณ์อักษรอย่างชัดเจน
เพื่อให้เกิดการควบคุมดูแลการใช้ทรัพย์สินของบริษัทฯ ให้เกิดประโยชน์สูงสุด
และมีการแบ่งแยกหน้าที่อย่างชัดเจน บริษัทฯ
ได้จัดให้มีระบบการควบคุมภายในซึ่งอ้างอิงตามมาตรฐานสากลของ The Committee Of
Sponsoring Organizations Of the Treadway Commission (COSO) ที่ครอบคลุมทุกด้าน
ทั้งด้านการเงิน การดำเนินงาน และการกำกับดูแลการปฏิบัติงาน โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่า หากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

2.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

3.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

4.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

5.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

สำนักตรวจสอบภายใน ทำหน้าที่ตรวจสอบความเหมาะสม ถูกต้อง
ครบถ้วนของระบบการควบคุมภายในและนำเสนอต่อคณะกรรมการตรวจสอบในการสอบทานการปฏิบัติตามระบบ
เพื่อให้เกิดการควบคุมภายในที่ครอบคลุมทุกๆ ด้าน ได้แก่

  1) ด้าน Management Control โดยสำนักตรวจสอบภายในมีการดำเนินการตามพันธกิจ
  ควบคุมให้ฝ่ายบริหารมีการจัดทำแผนการดำเนินงานตามวัตถุประสงค์ และเป้าหมายที่กำหนดไว้
  และมีการติดตาม ประเมินผลการดำเนินงาน เสนอต่อคณะกรรมการตรวจสอบ
  เพื่อนำเสนอต่อคณะกรรมการบริษัท และมีการประชุมคณะกรรมการบริหารเป็นประจำทุกเดือน

  2) ด้าน Operation Control มีการควบคุมการดำเนินงาน เช่น ระบบการจัดซื้อ
  โดยใช้ระบบ SAP (Systems Applications and Products) ระบบ Construction
  ระบบ Housing และระบบ E-Expense ระบบ Inventory ที่บริษัทพัฒนาขึ้นเอง เป็นต้น

  3) ด้าน Financial Control บริษัทใช้ระบบ SAP ในการควบคุมด้านงบประมาณ
  วิเคราะห์อัตราส่วนทางการเงิน เพื่อบอกสัญญาณเตือนภัยทางการเงิน
  และด้านบัญชีและการเงินส่วนอื่นๆิ

บริษัทฯ ใหัความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ครบทั้ง 5 องค์ประกอบของ COSO ดังต่อไปนี้

1.  มีสภาพแวดล้อมของการควบคุมที่ดี (Control Environment)

บริษัทฯ
ส่งเสริมให้เกิดการควบคุมภายในโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีการจัดโครงสร้างและสภาพแวดล้อมที่ดีเอื้ออำนวยให้ระบบการควบคุมภายในดำเนินไปอย่างมีประสิทธิผล
กำหนดหน้าที่และความรับผิดชอบอย่างชัดเจน
มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทฯ ชัดเจนและวัดผลได้
มีการให้ผลตอบแทนที่สมเหตุสมผล ใช้เป็นแนวทางในการปฏิบัติงานของพนักงาน
การจัดโครงสร้างขององค์กรช่วยให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ
มีนโยบายและระเบียบวิธีปฏิบัติงานเป็นลายลักษณ์อักษรในด้านธุรกรรมด้านการเงิน การจัดซื้อ
และการบริหารทั่วไปที่รัดกุม มีการกำหนดจริยธรรมอันเป็นส่วนหนึ่งของนโยบายการกำกับดูแลกิจการ
ให้กรรมการ ผู้บริหารและพนักงานปฏิบัติเพื่อไม่ให้เกิดความขัดแย้งทางผลประโยชน์
ซึ่งเผยแพร่ผ่านคู่มือ, Website ของบริษัทฯ และส่ง E-mail ตรงถึงพนักงานทุกคน

2.  มีกระบวนการประเมินความเสี่ยงที่เหมาะสม (Risk Assessment)

บริษัทฯ มีการจัดตั้งคณะกรรมการบริหารความเสี่ยง ซึ่งประกอบด้วยผู้บริหารของหน่วยงานหลัก
ซึ่งทำหน้าที่เป็นผู้ประเมินความเสี่ยงที่อาจจะมีผลกระทบต่อการดำเนินธุรกิจทั้งภายในและภายนอกองค์กร
วิเคราะห์ผลกระทบ โอกาสจะเกิดความเสี่ยงนั้นๆ
และกำหนดมาตรการเพื่อลดความเสี่ยงให้อยู่ในระดับที่เหมาะสม (Management of Risk)
เพื่อนำเสนอต่อคณะกรรมการตรวจสอบ ผู้บริหารและคณะกรรมการบริษัทฯ
และทำการประเมินปัจจัยความเสี่ยงอย่างน้อยปีละ 1 ครั้ง
โดยคณะกรรมการบริหารความเสี่ยงเป็นผู้จัดการความเสี่ยงที่มีผลกระทบกับบริษัทฯ
ซึ่งมีขั้นตอนการจัดการความเสี่ยงที่ชัดเจน
และได้มีการจัดอบรมการบริหารความเสี่ยงให้ผู้บริหารและพนักงานรับทราบเพื่อเป็นแนวทางในการปฏิบัติงานโดยกำหนดให้สำนักตรวจสอบทำหน้าที่ติดตามผลการปฏิบัติงานตามแผนการบริหารความเสี่ยง

3.  การมีกิจกรรมควบคุมที่ดี (Control Activities)

บริษัทฯ ได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของแต่ละหน่วยงานไว้อย่างชัดเจน
เพื่อให้เกิดการสอบทานงานซึ่งกันและกัน มีการกำหนดขอบเขตอำนาจหน้าที่ วงเงินอนุมัติ
และอำนาจดำเนินการของแต่ละระดับเป็นลายลักษณ์อักษรอย่างเป็นขั้นตอน
มีการดูแลป้องกันทรัพย์สินของกิจการไม่ให้สูญหาย หรือใช้ไปในทางที่ไม่เหมาะสม กรณีที่บริษัทฯ
มีการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องดังกล่าว
จะต้องได้รับอนุมัติจากผู้มีอำนาจตามขั้นตอนทุกกรณี ไม่มีข้อยกเว้น
และการทำธุรกรรมในลักษณะดังกล่าวกระทำโดยผู้ที่ไม่มีส่วนได้เสียในธุรกรรมนั้น บริษัทฯ
มีนโยบายให้คณะกรรมการตรวจสอบเป็นผู้ดูแล และมีการอนุมัติทุกรายการ
โดยคำนึงถึงประโยชน์สูงสุดของบริษัทฯ มาตรการดังกล่าวครอบคลุมผู้ที่เกี่ยวข้อง
ไม่สามารถนำไปใช้เพื่อประโยชน์ส่วนตัวได้ มีการติดตามดูแลการดำเนินงานของบริษัทร่วม
มีการกำหนดวิธีการ เพื่อให้แน่ใจว่าบริษัทฯ ได้ปฏิบัติตามกฎหมายและข้อบังคับที่เกี่ยวข้อง

4.  มีระบบสารสนเทศและการสื่อสารข้อมูลที่ดี (Information and Communication)

บริษัทฯ พัฒนาระบบสารสนเทศและระบบข้อมูลอย่างต่อเนื่อง มีการจัดทำข้อมูลที่สำคัญต่างๆ
เพื่อประกอบการตัดสินใจได้อย่างเหมาะสมเพียงพอ ถูกต้อง
เข้าใจง่ายและทันต่อเหตุการณ์ที่ใช้ในการตัดสินใจทั้งต่อกรรมการ ผู้บริหาร พนักงาน
ผู้ถือหุ้นหรือผู้ที่เกี่ยวข้องโดยจัดเก็บไว้เป็นหมวดหมู่
ผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และมีระเบียบการรักษาความปลอดภัยระบบคอมพิวเตอร์และข้อมูลสารสนเทศ นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศ เพื่อป้องกันข้อมูลสูญหาย
ส่วนการการบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ

5.  มีระบบการติดตามและการประเมินผลที่ดี (Monitoring and Evaluation)

บริษัทฯ มีการประชุมคณะกรรมการบริษัทปี 2549 จำนวน 8 ครั้ง
และมีการประชุมกรรมการบริหารเป็นประจำทุกเดือน
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่
รวมทั้งจัดให้สำนักตรวจสอบภายในรายงานผลการตรวจสอบภายในต่อคณะกรรมการตรวจสอบ
ว่าได้มีการการปฏิบัติตามระบบการควบคุมภายในที่วางไว้
และรายงานต่อคณะกรรมการบริษัทเป็นประจำทุกไตรมาส

การตรวจสอบภายใน

บริษัทฯ มีสำนักตรวจสอบภายใน ซึ่งรายงานตรงต่อคณะกรรมการตรวจสอบ
โดยได้มีการกำหนดวัตถุประสงค์ ขอบเขตอำนาจหน้าที่
และความรับผิดชอบไว้ในกฎบัตรของสำนักตรวจสอบภายใน
ที่ได้รับอนุมัติจากประธานกรรมการบริหารและประธานคณะกรรมการตรวจสอบ เมื่อวันที่ 15 มีนาคม
2547 ทำหน้าที่ตรวจสอบ ติดตาม ควบคุม ประเมินผลและให้คำปรึกษาแนะนำ
เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing) ซึ่งรวมถึงการปฏิบัติตามกฎหมาย ระเบียบ
ข้อบังคับที่เกี่ยวข้องกับบริษัทฯ (Compliance Audit)

การบริหารความเสี่ยง

คณะกรรมการบริษัท ได้ให้ความสำคัญเกี่ยวกับการบริหารความเสี่ยงเป็นอย่างมาก
โดยได้จัดให้มีการบริหารความเสี่ยงเพื่อลดความเสียหายที่อาจเกิดขึ้น
เพื่อให้บริษัทฯมีการเติบโตที่ยั่งยืนและสร้างมูลค่าเพิ่มให้แก่ผู้ถือหุ้นในระยะยาว
ได้มีการแต่งตั้งคณะกรรมการบริหารความเสี่ยงจากผู้บริหารในหน่วยงานหลักของบริษัท
เพื่อทำหน้าที่กำหนดขอบเขตและนโยบายในการบริหารความเสี่ยงของบริษัทฯ
และพัฒนาระบบบริหารความเสี่ยงที่มีประสิทธิภาพและประสิทธิผล
และประเมินความเสี่ยงพร้อมทั้งบริหารจัดการความเสี่ยงให้อยู่ในระดับที่ยอมรับได้
เป็นส่วนหนึ่งที่สามารถผลักดันให้บริษัทฯสามารถบรรลุเป้าหมาย
จึงนำระบบบริหารความเสี่ยงซึ่งเป็นองค์ประกอบสำคัญของการกำกับดูแลกิจการที่ดีมาใช้เป็นเครื่องมือในการบริหารงาน

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เอสซี แอสเสท คอร์ปอเรชั่น จำกัด (มหาชน)
เป็นผู้รับผิดชอบต่องบการเงินและงบการเงินรวมของบริษัทฯและบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุด
ในการจัดทำรวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินเพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบการควบคุมภายในและให้มีการดำรงรักษาไว้ซึ่งระบบการบริหารความเสี่ยงที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
ตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินและงบการเงินรวมของบริษัทฯ และบริษัทย่อยได้รับการตรวจสอบโดยผู้สอบบัญชีของบริษัท
คือ บริษัทสำนักงาน เอ เอ็ม ซี จำกัด
ในการตรวจสอบนั้นทางคณะกรรมการบริษัทฯได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชีโดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลได้ว่า งบการเงินและงบการเงินรวมของ บริษัท เอสซี
แอสเสท คอร์ปอเรชั่น จำกัด (มหาชน) และบริษัทย่อย สำหรับปีสิ้นสุด วันที่ 31 ธันวาคม 2549
มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไป
และปฏิบัติถูกต้องตามกฎหมายและระเบียบกฎเกณฑ์ที่เกี่ยวข้อง

15. ความสัมพันธ์ของผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั่วถึงและทันเวลาทั้งข้อมูลทางการเงิน ผลการดำเนินงานและข้อมูลอื่นใด
เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
ตลอดจนผ่านทาง Web Site ของบริษัทฯ พร้อมทั้งจัดตั้งหน่วยงานนักลงทุนสัมพันธ์ (Investor
Relations) เพื่อให้บริการข้อมูลข่าวสาร ประชาสัมพันธ์กิจกรรมต่างๆ ของบริษัทฯ
ที่เป็นประโยชน์ให้ผู้ลงทุน ผู้ถือหุ้น นักวิเคราะห์และประชาชนทั่วไป
รวมถึงจัดให้มีการแถลงผลประกอบการและผลการดำเนินงานให้แก่นักวิเคราะห์
นักลงทุนสถาบันการเงิน และสถาบันการเงินในทุกไตรมาศ และเปิดเผยข้อมูลแก่ตลาดหลักทรัพย์
ทั้งนี้เพื่อให้มั่นใจว่าได้ปฏิบัติตามระเบียบ ข้อบังคับของกฎหมายที่เกี่ยวข้องอย่างครบถ้วน

ทั้งนี้ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่โทร.0-2949-2325-6
หรืออีเมล์ที่ ir@scasset.com หรือค้นหาข้อมูลที่ www.scasset.com

9.4 การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า
พนักงาน คู่ค้า ผู้ถือหุ้น คู่แข่งทางการค้า และสังคมและส่วนรวมซึ่งหมายรวมถึงผู้ลงทุน
ในเรื่องเกี่ยวกับการใช้ข้อมูลภายใน และห้ามกรรมการ ผู้บริหาร และพนักงาน
ซื้อขายหลักทรัพย์ของกลุ่มบริษัทฯ โดยใช้ข้อมูลภายในของบริษัทฯ
ที่มีสาระสำคัญและยังไม่ได้เปิดเผยต่อสาธารณชน
ให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน
และมีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผย หรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตน หรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย
ซึ่งได้กำหนดแนวทางไว้ในจรรยาบรรณบริษัทฯ (Code of Ethics)
ในคู่มือนโยบายการกำกับดูแลกิจการ

นอกจากนี้ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 ของบุคคลดังกล่าว ให้จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วัน นับแต่วันที่มีการซื้อ ขาย โอน หรือรับโอนหลักทรัพย์ต่อสำนักงาน ก.ล.ต.
ทั้งนี้กรรมการและผู้บริหารรับทราบบทบาท ภาระ หน้าที่ในการรายงานการถือหลักทรัพย์
ตามประกาศของ ก.ล.ต. และข้อบังคับของตลาดหลักทรัพย์แห่งประเทศไทย

9.5 บุคลากร

จำนวนพนักงาน

  (หน่วย : คน)

  ----------------- --------------------------- -------------------------
  ลำดับ              สายงาน                      31 ธันวาคม 2549

  1.                พัฒนาธุรกิจโครงการบ้าน          17

  2.                การตลาดองค์กร                13

  3.                พัฒนาทรัพย์สินแนวสูง             27

  4.                พัฒนาทรัพย์สินแนวราบ            75

  5.                บริหารทรัพย์สิน                 48

  6.                สนับสนุน                      100

                    รวม                         280
  ----------------- --------------------------- -------------------------

โดยมีค่าตอบแทนของบุคลากรของบริษัทและบริษัทย่อยประกอบด้วย เงินเดือน โบนัส และเงินสมทบกองทุนสำรองเลี้ยงชีพ และผลประโยชน์ตอบแทนอื่นๆ เช่นเบี้ยเลี้ยงการเดินทาง ฯลฯ รวมทั้งสิ้น 109.85 ล้านบาท

นโยบายการพัฒนาบุคลากร

เพื่อเพิ่มความสามารถในการแข่งขันและสร้างผลตอบแทนทางธุรกิจที่ดี บริษัท เอสซี แอสเสท
คอร์ปอเรชั่น จำกัด (มหาชน)
ได้ดำเนินการพัฒนาในด้านการจัดการและการพัฒนาบุคลากรควบคู่กันไปเพื่อเพิ่มขีดความสามารถให้กับพนักงานของบริษัทให้มีความรู้
ความสามารถรองรับการเติบโตของบริษัทอย่างยั่งยืนในอนาคต

บริษัทมุ่งเน้นการพัฒนาบุคลากรให้มีความรู้ ความสามารถปฏิบัติงานอย่างมีธรรมาภิบาล
และมีศักยภาพในการสร้างผลตอบแทนทางธุรกิจ
โดยสนับสนุนให้พนักงานได้รับการฝึกอบรมอย่างต่อเนื่องทั้งภายในและภายนอกควบคู่กับการส่งเสริมให้พนักงานศึกษาหาความรู้ด้วยตนเอง

การอบรมภายในบริษัทได้ดำเนินการให้มีการฝึกอบรมหลักสูตรต่างๆ ให้แก่ผู้บริหารและพนักงาน
โดยมุ่งเน้นเรื่อง

-   การบริหารการเปลี่ยนแปลง

-   การแก้ปัญหาในการปฏิบัติงาน

-   การให้บริการที่ดี

-   การปรับปรุงคุณภาพ ตลอดจนกฎหมายที่จำเป็นในการปฏิบัติหน้าที่ของบุคลากรในหน่วยงาน

  นอกเหนือจากการฝึกอบรมแล้วบริษัทฯยังให้ความสำคัญกับวัฒนธรรมองค์กร โดยจัดโครงการเพื่อ

สนับสนุนและเน้นย้ำค่านิยมของบริษัทฯได้แก่

-   โครงการ Show and Share
    เป็นกิจกรรมที่ส่งเสริมให้พนักงานได้ร่วมกันแลกเปลี่ยนประสบการณ์

แสดงความคิดเห็นในการปรับปรุงงาน เพื่อสร้างความมีส่วนร่วม
การพัฒนางานและความคิดริเริ่มสร้างสรรค์ของพนักงาน เป็นการส่งเสริมค่านิยม Encourage
Innovation ซึ่งเป็นหนึ่งในค่านิยมของบริษัท

-   โครงการ Birthday Party ปี 2549
    เป็นโครงการที่จัดขึ้นเพื่อเน้นย้ำความสำคัญของพนักงานที่มี

ต่อบริษัท และสร้างทีมงานที่ดีเพื่อความร่วมมือในการทำงานให้เกิดประสิทธิภาพสูงสุด

 

บริษัทให้ความสำคัญต่อการพัฒนาบุคลากรทุกระดับอย่างต่อเนื่อง

โดยกำหนดแนวทางการพัฒนาบุคลากรด้วยเนื้อหาเชิงการจัดการ และการปฏิบัติงาน( Managerial
& Functional Training) ให้กับผู้บริหารและพนักงาน
ซึ่งจะเป็นกำลังสร้างความสำเร็จให้กับบริษัท

1.  โครงการพัฒนาด้านการบริหารงาน (Managerial Development)

บริษัทได้เตรียมความพร้อมสำหรับผู้บริหารระดับกลางและระดับสูงให้มีความพร้อมในเรื่องการบริหารจัดการธุรกิจและพร้อมรับต่อการเปลี่ยนแปลง
โดยจัดให้มีการอบรม

-   โครงการพัฒนาความรู้ทางธุรกิจขั้นสูง ( Advanced Business Concept Development
    : ABCD Program ) โดยมีหลักสูตรที่บรรจุอยู่ในโปรแกรม เช่น Scenarios Planning ,
    Strategic Planning , Marketing Management , Finance & Accounting และ
    Organizational Behavior & Development

-   หลักสูตร Change Management
    เป็นหลักสูตรเตรียมความพร้อมสำหรับผู้บริหารระดับกลางและระดับสูง
    ซึ่งต้องเป็นผู้บริหารนำการเปลี่ยนในองค์กรให้เกิดความสำเร็จ
    นำความรู้มาผลักดันการปรับเปลี่ยนพฤติกรรม การให้ค่านิยมใหม่ร่วมกัน ในบทบาทของ
    Culture Role Model ที่ดี
    และส่งเสริมให้พนักงานมีพฤติกรรมที่สอดคล้องกับวัฒนธรรมองค์กร ( Culture Promoter )

-   หลักสูตร Quality Management เพื่อให้การพัฒนาบุคลากรสอดคล้องกับ
    แนวนโยบายของบริษัท ในด้านคุณภาพ
    บริษัทจึงได้จัดหลักสูตรสำหรับผู้บริหารระดับกลางและระดับสูง โดยให้ความสำคัญในเรื่อง
    Quality Management ในทุกกระบวนการทำงาน เพื่อส่งมอบคุณภาพที่ดีที่สุดให้ลูกค้า

2. โครงการพัฒนาด้านการปฏิบัติงาน (Functional Development)

-   หลักสูตร Counselor Service & Salesperson
    เพื่อเป็นการยกระดับมาตรฐานและทักษะการขายบริษัทได้จัดหลักสูตรสำหรับทีมขาย
    โดยเน้นการขายแบบที่ปรึกษา โดยมีการฝึกทักษะและเทคนิคการขายแบบมืออาชีพ
    เพื่อให้ลูกค้าเกิดความไว้วางใจ เลือกสรรที่พักอาศัยได้ตรงใจมากที่สุด

-   หลักสูตร การผจญเพลิงชั้นสูง
    เป็นหลักสูตรที่บริษัทจัดขึ้นเพื่อยกระดับมาตรฐานการป้องกันอัคคีภัย และการผจญเพลิง
    ชั้นสูงให้กับช่างเทคนิคประจำอาคารสูง ให้มีมาตรฐานเพิ่มขึ้นเป็นประจำ

-   หลักสูตร Banquet Operation ด้วยนโยบายบริษัทที่ให้ความสำคัญต่อการให้บริการลูกค้า
    ให้มีความพึงพอใจสูงสุด บริษัทได้จัดหลักสูตร Banquet Operation
    ขึ้นเพื่อฝึกทักษะการให้บริการสำหรับพนักงานบริการห้องประชุม ให้มีความชำนาญในวิชาชีพ
    Banquet อย่างมีความเป็นมืออาชีพ

-   การดูงานต่างประเทศ บริษัทจัดโครงการดูงานต่างประเทศ สำหรับผู้บริหาร
    เพื่อเป็นการศึกษาระบบงานรวมถึงเป็นการเปิดโลกทัศน์ให้เห็นถึงการพัฒนาธุรกิจอสังหาริมทรัพย์

3. การให้ความสำคัญกับการดูแลรักษาบุคลากร จึงจัด Retention Program ต่าง ๆ ขึ้น เช่น

-   โครงการเสนอขายใบสำคัญแสดงสิทธิที่จะซื้อหุ้นสามัญ แก่ผู้บริหารและพนักงาน( Employee
    Stock Option Plan ) เพื่อช่วยรักษาผู้บริหารและพนักงานให้อยู่กับบริษัทได้ในระยะยาว
    รวมถึงเป็นแรงผลักดันให้ทุ่มเทความสามารถอย่างเต็มที่
    เพื่อสร้างมูลค้ากิจการของบริษัทให้สูงขึ้น

-   โครงการ SC Kid
    เป็นโครงการที่จัดขึ้นเพื่อส่งเสริมความสัมพันธ์อันดีระหว่างสถาบันครอบครัวกับบริษัท
    โดยจัดกิจกรรมตามสถานที่สำคัญต่าง ๆ ในช่วงเวลาปิดเทอม
    ให้บุตรหลานพนักงานมีโลกทัศน์ที่กว้างเพื่อเป็นอนาคตของชาติต่อไป

-   โครงการทุนการศึกษาบุตรพนักงาน บริษัทเล็งเห็นความสำคัญทางการศึกษาของเยาวชน
    จัดให้มีการมอบทุนการศึกษาสำหรับบุตรหลานพนักงานขึ้น ปีละ 2 ครั้ง
    และได้จัดโครงการแบ่งของให้น้องใช้เป็นโครงการเสริมเพื่อให้พนักงานร่วมบริจาคของใช้หรืออุปกรณ์การเรียน
    สำหรับเด็ก และมอบให้กับบุตรหลานพนักงานที่ได้รับทุนในโครงการมอบทุนการศึกษาบุตร ต่อไป

การฝึกอบรมของคณะกรรมการ

คณะกรรมการให้ความสนใจต่อการพัฒนาตนเอง เพื่อเพิ่มพูนความรู้ ทักษะ
และมาตรฐานการปฏิบัติหน้าที่ของกรรมการในการบริหารงานบริษัทฯให้มีประสิทธิภาพและมีจรรยาบรรณ
ซึ่งในปี 2549 นี้มีกรรมการเข้าอบรมหลักสูตรของสมาคมส่งเสริมสถาบันกรรมการบริษัทไทย (IOD)
โดยมีรายละเอียดของหลักสูตรดังนี้

หลักสูตร Director Accreditation Program (DAP) มีคณะกรรมการเข้าอบรมจำนวน 3
ท่าน ได้แก่ นางสาวยิ่งลักษณ์ ชินวัตร นายคุโณดม ธรรมาภรณ์พิลาศ นายณัฏ์พัฒน์ เอื้อใจ

หลักสูตร Director Certification Program (DCP) มีคณะกรรมการเข้าอบรมจำนวน 1
ท่าน ได้แก่นางสาวยิ่งลักษณ์ ชินวัตร

หลักสูตร Audit Committee Program (ACP) มีคณะกรรมการเข้าอบรมจำนวน 2 ท่าน ได้แก่
นายคุโณดม ธรรมาภรณ์พิลาศ นายรัฐ กิตติเวชโอสถ

หลักสูตร Improving the Quality of Financial Reporting
มีคณะกรรมการเข้าอบรมจำนวน 2 ท่าน ได้แก่ นายคุโณดม ธรรมาภรณ์พิลาศ นายรัฐ
กิตติเวชโอสถ

หลักสูตร Finance of Director (FND) มีคณะกรรมการเข้าอบรมจำนวน 1 ท่าน ได้แก่
นางสาวยิ่งลักษณ์ ชินวัตร

การปฐมนิเทศกรรมการใหม่

บริษัทฯ ได้จัดให้มีการปฐมนิเทศสำหรับกรรมการใหม่ เพื่อรับทราบข้อมูลของบริษัทฯ
ในการที่จะนำมาเป็นหลักในการดูแลกำกับกิจการบริษัทฯ
โดยมีการนำเสนอภาพรวมและลงลึกในรายละเอียดหัวข้อต่างๆ ดังนี้

1.  วิสัยทัศน์และเป้าหมายของบริษัทฯ

2.  โครงสร้างการบริหารงาน

3.  ข้อมูลการดำเนินงานและกิจกรรมของบริษัทฯ

4.  บทบาท อำนาจหน้าที่ และความรับผิดชอบของกรรมการ

5.  นโยบายการกำกับดูแลกิจการที่ดี

6.  ประวัติโดยสังเขปของกรรมการท่านอื่นและผู้บริหาร

7.  คุณสมบัติและค่าตอบแทนของกรรมการ